OLAFIN VALVONTAKOMITEAN TOIMINTAKERTOMUS 2016\nOLAFin valvontakomitean jäsenet\nTuomas PÖYSTI, komitean jäsen ja puheenjohtaja 12. heinäkuuta 2016 asti\nValtiontalouden tarkastusviraston pääjohtaja 1. lokakuuta 2015 asti, minkä jälkeen alivaltiosihteeri, Suomi\nJohan DENOLF, komitean jäsen 22. tammikuuta 2016 asti, puheenjohtajan sijainen 13. heinäkuuta 2016 – 6. syyskuuta 2016\nLiittovaltion poliisin poliisiylijohtaja,\nrahanpesun selvittelykeskuksen (FIU) jäsen, Belgia\nColette DRINAN, komitean jäsen 13. heinäkuuta 2016 alkaen, puheenjohtaja 7. syyskuuta 2016 alkaen\nValtion ylimmän tarkastuselimen (Office of the Comptroller & Auditor General) tarkastustoimen johtaja, Irlanti\nHerbert BÖSCH, komitean jäsen 12. heinäkuuta 2016 asti\nEuroopan parlamentin entinen jäsen,\nEuroopan parlamentin talousarvion valvontavaliokunnan entinen puheenjohtaja, Bregenzin kaupungin varainhoidon valvoja, Itävalta\nCatherine PIGNON, komitean jäsen 22. tammikuuta 2017 asti\nAngers’n ja sittemmin Bordeaux’n muutoksenhakutuomioistuimen johtava yleinen syyttäjä, yleisten syyttäjien kollegion puheenjohtaja, Ranska\nDimitrios ZIMIANITIS, komitean jäsen 22. tammikuuta 2017 asti\nAteenan muutoksenhakutuomioistuimen yleinen syyttäjä,\nAteenan ensimmäisen oikeusasteen tuomioistuimen yleisen syyttäjän viraston apulaispäällikkö, Kreikka\nGrażyna STRONIKOWSKA, komitean jäsen 13. heinäkuuta 2016 alkaen\nVarsovan kansallisen syyttäjänviraston yleinen syyttäjä, Puola\nVALVONTAKOMITEAN PUHEENJOHTAJAN ESIPUHE\nEuroopan petostentorjuntaviraston (OLAF) valvontakomitean puheenjohtajana olen iloinen voidessani esitellä valvontakomitean vuotuisen toimintakertomuksen asetuksen (EU, Euratom) N:o 883/2013 15 artiklan 9 kohdan mukaisesti. Seuraan puheenjohtajana Tuomas Pöystiä, ja Grażyna Stronikowska on tullut komitean jäseneksi Herbert Böschin paikalle. Yhdessä olemme jatkaneet asetuksessa määrättyjen porrastettujen uudistusten toteuttamista.\nValvontakomitea on korkean tason riippumaton valvontaelin, joka edistää oikeusvaltioperiaatteen toteutumista ja Euroopan unionin petosten, vakavien väärinkäytösten ja muun laittoman toiminnan torjunnan tehokkuutta ja vaikuttavuutta. Komitea analysoi OLAFin pääjohtajalta saamansa tiedot ja antaa analyysin pohjalta lausuntoja ja kertomuksia. Lausunnot voivat sisältää suosituksia OLAFin pääjohtajalle. Komitean tulee säännöllisesti valvoa sitä, miten OLAF toteuttaa tutkimustehtäväänsä, jotta voidaan vahvistaa OLAFin riippumattomuutta viraston toimivaltuuksien asianmukaisessa käytössä.\nTämä on viides ja samalla viimeinen toimintakertomus, jonka valvontakomitea antaa nykyisessä kokoonpanossaan. Kertomus kattaa komitean toiminnan 22. tammikuuta 2017 saakka, ja siinä esitetään pääpiirteissään valvontatoimet, joista osa johti lausuntojen tai kertomusten julkaisemiseen vuonna 2016. Koska kyseessä on tammikuussa 2012 nimitetyn komitean viimeinen toimintakertomus, sen sisältämissä luvuissa käsitellään seikkaperäisesti komitean näkemystä tutkimusten kestosta ja sen näkemystä prosessuaalisten takeiden soveltamisesta OLAFin tutkimuksissa.\nVuonna 2016 komitean työskentelyn painopisteitä olivat OLAFin tutkimustoiminnan riippumattomuuden ja OLAFin pääjohtajan koskemattomuuden arviointi, OLAFin suorituskykyindikaattorit, jotka esitettiin OLAFin vuoden 2015 toimintakertomuksessa, tutkimusten keston laadullinen ja määrällinen valvonta, kurinpidollisiin suosituksiin liittyvät jatkotoimet, OLAFin suositusten aiheuttamat jatkotoimet sekä se, miten OLAFin pääjohtaja on pannut täytäntöön komitean suositukset.\nEU:n toimielimet tukivat komitean toimintaa muuttamalla asetusta (EU, Euratom) N:o 883/2013 niin, että komitean talousarvion riippumattomuus ja sen sihteeristön työskentelyn riippumattomuus varmistettiin. Lisäksi Euroopan parlamentin, neuvoston ja Euroopan komission oikeudelliset yksiköt antoivat yhteisen lausunnon, jossa OLAFin ja sen valvontakomitean välistä suhdetta tarkasteltiin kolmesta näkökulmasta. Tämä on selkeyttänyt oikeudellista kehystä ja vahvistanut komitean riippumattomuutta.\nValvontakomitea on sitoutunut parantamaan Euroopan petostentorjuntaviraston vastuuvelvollisuutta ja avoimuutta. Komitea arvostaa syvästi OLAFin henkilöstön tekemää tärkeää työtä.\nBrysselissä 20. tammikuuta 2017\nOLAFin valvontakomitean puheenjohtaja\nVALVONTATEHTÄVIEN EDELLYTTÄMIEN TIETOJEN SAAMINEN 5\nPÄÄJOHTAJAN RIIPPUMATTOMUUDEN ARVIOINTI 6\nPROSESSUAALISET TAKEET JA PERUSOIKEUDET OLAFIN TUTKIMUKSISSA 7\noikeudellinen tarkastus ja arviointi 7\nValitukset OLAFin tutkimuksista 7\nOLAFIN TUTKIMUSTEN KESTO 8\nYli 12 kuukautta kestävät tutkimukset 8\nTietojen käsittelyn kesto ennen tutkimuksen aloittamista 9\nYli 12 kuukautta kestäneistä tutkimuksista annettujen 477 kertomuksen laadullinen analyysi 9\nTUTKIMUSPOLITIIKAN PAINOPISTEALUEET VUONNA 2017 10\nOLAFIN SUOSITUSTEN JATKOTOIMET 10\nKurinpidolliset suositukset 10\nOikeudelliset suositukset 11\nTaloudelliset suositukset 13\nHallinnolliset suositukset 13\nALUSTAVA TALOUSARVIOESITYS VUODEKSI 2017 13\nOLAFIN VUODEN 2015 VUOTUINEN TOIMINTAKERTOMUS 14\nOLAFIN VALVONTAKOMITEAN SUOSITUSTEN JOHDOSTA TOTEUTTAMAT JATKOTOIMET 15\nVALVONTAKOMITEAN HALLINTO 15\nEU:n toimielinten, elinten ja muiden virastojen edustajien kanssa pidettävät kokoukset 15\nTyöskentelymenetelmät ja avoimuus 15\nValvontakomitean sihteeristöä koskeva asetuksen (EU, Euratom) N:o 883/2013 muutos 16\nAsetuksen (EU, Euratom) N:o 883/2013 arviointi 16\nEhdotus Euroopan syyttäjänviraston perustamisesta 17\nAsetuksen (EU, Euratom) N:o 883/2013 15 artiklan 1 kohta:\nvahvistaa viraston riippumattomuutta sille tällä asetuksella uskottujen toimivaltuuksien asianmukaisessa käytössä.\nValvontakomitea seuraa erityisesti prosessuaalisten takeiden soveltamista ja tutkimusten kestoa pääjohtajan sille 7 artiklan 8 kohdan mukaisesti toimittamien tietojen perusteella.\nOLAFin valvontakomitean tehtävänä on Euroopan parlamentin ja neuvoston asetuksen (EU, Euratom) N:o 883/2013 (1) määritelmän mukaisesti vahvistaa OLAFin riippumattomuutta sille uskottujen toimivaltuuksien asianmukaisessa käytössä (2). Tehtävän toteuttamiseksi valvontakomitea toimii EU:n lainsäätäjän tehtävänannon mukaisesti kolmenlaisessa roolissa:\nValvontakomitea on OLAFin valvontaelin ja turvaa sen riippumattomuutta; se valvoo säännöllisesti OLAFin tutkimustehtävän toteutumista ja seuraa erityisesti prosessuaalisten takeiden soveltamista ja tutkimusten kestoa.\nValvontakomitea toimii OLAFin pääjohtajan neuvonantajana ja auttaa häntä hänen tehtäviensä hoidossa seuraavin tavoin:\ntiedottamalla hänelle tuloksista, jotka valvontakomitea on saanut OLAFin tutkimustehtävän toteutumista koskevasta valvonnasta ja prosessuaalisten takeiden soveltamisen ja tutkimusten keston seurannasta, sekä antamalla tarvittaessa asianmukaisia suosituksia;\nantamalla hänelle lausuntoja sekä tarvittaessa myös suosituksia muun muassa OLAFin tutkimustehtävän toteuttamiseen tarvittavista resursseista, tutkimustoiminnan painopisteistä ja tutkimusten kestosta;\nesittämällä huomautuksia (ja tarvittaessa myös suosituksia) pääjohtajan asetuksen 17 artiklan 8 kohdan mukaisesti antamista tutkimusmenettelyjä koskevista ohjeista (ja niihin tehtävistä muutoksista).\nValvontakomitea käy vuoropuhelua EU:n toimielinten kanssa, antaa niille toiminnastaan kertomuksia, voi antaa niiden pyynnöstä lausuntoja ja vaihtaa niiden kanssa näkemyksiä poliittisella tasolla ja siten tarjota niille valvontakokemukseensa perustuvaa erityisasiantuntemusta.\nVALVONTATEHTÄVIEN EDELLYTTÄMIEN TIETOJEN SAAMINEN\nValvontakomitea valvoo säännöllisesti viraston tutkimustehtävän toteutumista […]\nKomission 28. huhtikuuta 1999 Euroopan petostentorjuntaviraston perustamisesta tekemän päätöksen 4 artikla:\n[…] [Valvonta-]komitea valvoo säännöllisesti viraston tutkimustehtävän toteuttamista.\nKomitean vuoden 2015 toimintakertomuksessa korostettiin, että komitean rajoitettu pääsy OLAFin tietoihin on ongelma, joka vaatii pikaista ratkaisua. Tämä ongelma oli yhä ratkaisematta vuonna 2016, mikä heikensi komitean valvonnan tehokkuutta.\nOngelma johtuu erityisesti siitä, että valvontakomitean ja OLAFin pääjohtajan näkemykset komitean roolista eroavat toisistaan olennaisesti. Pääjohtajan näkemys näyttää olevan se, että komitean päätehtävänä on tukea hänen riippumattomuuttaan ja seurata tilastotietoja yleisellä tasolla. Komitea korostaa valvontatehtäväänsä ainoana elimenä, joka voi varmistaa OLAFin tutkimustehtävään liittyvän vastuuvelvollisuuden toteutumisen. OLAFin pääjohtajan näkökulma merkitsisi sitä, että valvontakomitea toimisi yksinomaan pääjohtajan sille toimittamien tietojen varassa. Komitean näkökulma edellyttää riippumatonta tiedonsaantioikeutta, jolla voidaan varmistaa valvonnan objektiivisuus.\nVuonna 2016 komitea ei päässyt tutustumaan yhteenkään niistä yksittäisiä tapauksia koskevista asiakirja-aineistoista, joita se oli pyytänyt nähtäväkseen. Sen sijaan sille toimitettiin asiakirja- aineistoista OLAFin kokoama otos. Myös muiden tietojen saanti oli vaikeaa. Ongelmia ilmeni muun muassa valitusten, ulkopuolisten osapuolten asiakirjoja koskevien tietopyyntöjen ja sellaisten tietopyyntöjen osalta, joissa pyydettiin tarkkoja tietoja toimista, joita OLAF on toteuttanut komitean suositusten johdosta. Komitea pani niin ikään merkille, että OLAFin yli 12 kuukautta kestäneistä tapauksista esittämät kertomukset eivät olleet riittävän yksityiskohtaisia tehokkaan valvonnan mahdollistamiseksi.\nNäiden ongelmien ratkaisemiseksi valvontakomitea ja OLAFin pääjohtaja esittivät molemmat komission varapuheenjohtajalle pyynnön, että tämä kehottaisi komission, parlamentin ja neuvoston oikeudellisia yksiköitä antamaan yhteisen lausunnon, jossa OLAFin ja valvontakomitean välistä suhdetta tarkasteltaisiin kolmesta näkökulmasta. Tämä lausunto annettiin 5. syyskuuta 2016.\nKomitea toteaa, että asianomaiset kolme oikeudellista yksikköä yhtyivät komitean kantaan OLAFin pääjohtajan raportointivelvollisuuksista ja komitean oikeudesta tutustua OLAFin tapausten asiakirja-aineistoihin, tutkimatta jätetyt ja kesken olevat tapaukset mukaan lukien.\nYhteinen lausunto selkeyttää ja vahvistaa OLAFin raportointivelvollisuuksia valvontakomiteaan nähden, joten sen pitäisi tuoda helpotusta komitean valvontatehtävän toteuttamiseen. Se ohjaa näin ollen myös työskentelyä, joka tähtää valvontakomitean uuden sisäisen työjärjestyksen hyväksymiseen sekä valvontakomitean ja OLAFin välisten työjärjestelyjen tarpeesta annettavan päätöksen tekemiseen.\nPÄÄJOHTAJAN RIIPPUMATTOMUUDEN ARVIOINTI\nValvontakomitea valvoo säännöllisesti viraston tutkimustehtävän toteutumista, jotta voidaan vahvistaa viraston riippumattomuutta sille tällä asetuksella uskottujen toimivaltuuksien asianmukaisessa käytössä.\nAsetuksen (EU, Euratom) N:o 883/2013 15 artiklan 9 kohta:\nValvontakomitea antaa vuosittain vähintään yhden toimintakertomuksen, jossa se käsittelee erityisesti viraston riippumattomuuden arviointia, prosessuaalisten takeiden toteutumista ja tutkimusten kestoa. Kertomukset toimitetaan Euroopan parlamentille, neuvostolle, komissiolle ja tilintarkastustuomioistuimelle.\nAsetuksen (EU, Euratom) N:o 883/2013 17 artiklan 3 kohta:\nPääjohtaja ei pyydä eikä ota vastaan ohjeita miltään hallitukselta, toimielimeltä, elimeltä eikä laitokselta hoitaessaan tehtäviään, jotka liittyvät ulkoisten ja sisäisten tutkimusten aloittamiseen ja suorittamiseen sekä tutkimuskertomusten laatimiseen. Jos pääjohtaja katsoo, että jokin komission toteuttama toimenpide vaarantaa hänen riippumattomuutensa, hän ilmoittaa siitä välittömästi valvontakomitealle ja päättää mahdollisen kanteen nostamisesta komissiota vastaan unionin tuomioistuimessa.\nAsetuksen (EU, Euratom) N:o 883/2013 17 artiklan 9 kohta:\nKomissio kuulee valvontakomiteaa ennen kuin toteuttaa pääjohtajaan kohdistuvia kurinpitotoimia.\nKomissio kumosi osittain OLAFin pääjohtajan lainkäytöllisen koskemattomuuden (3)2. maaliskuuta 2016 Belgian oikeusviranomaisten pyynnöstä. OLAFin pääjohtaja ilmoitti (4) valvontakomitealle 14. maaliskuuta 2016 asetuksen (EU, Euratom) N:o 883/2013 17 artiklan 3 kohdan nojalla pitävänsä komission 2. maaliskuuta tekemää päätöstä toimenpiteenä, joka vaarantaa hänen riippumattomuutensa.\nValvontakomitealle ei ole toimitettu jäljennöstä komission päätöksestä siitä huolimatta, että sitä on pyydetty sekä komissiolta että OLAFin pääjohtajalta. Komitea ei myöskään ole päässyt tutustumaan kummankaan asianosaisen yksityiskohtaisiin lausumiin Euroopan unionin tuomioistuimen yleisessä tuomioistuimessa, jossa pääjohtaja nosti kanteen komission päätöksen mitätöimiseksi.\nValvontakomitea on havainnut, että unionin yleisen tuomioistuimen presidentin 20. heinäkuuta 2016 antama määräys (5) välitoimien soveltamisesta tässä tapauksessa on julkisesti saatavilla. Määräyksessä hylättiin toinen OLAFin pääjohtajan nostama kanne, jossa pyydettiin, että tuomioistuimen presidentti lykkäisi komission päätöksen täytäntöönpanoa kiireellisyyden perusteella, jotta vältyttäisiin aiheuttamasta vakavaa ja korjaamatonta vahinkoa pääjohtajan riippumattomuudelle ja OLAFin riippumattomuudelle ja asianmukaiselle toiminnalle.\nPääjohtajan komission päätöksen mitätöimiseksi nostaman pääkanteen käsittely on tuomioistuimessa yhä kesken. Näin ollen komitea ei pysty tällä hetkellä muodostamaan lopullista kantaa siitä, miten pääjohtajan koskemattomuuden kumoaminen voisi vaikuttaa OLAFin riippumattomuuteen. Komitea seuraa tiiviisti asian etenemistä ja toteaa, että syyttömyysolettaman, puolueettomuuden, riippumattomuuden ja hyvän hallintotavan periaatteet sekä rankaisemattomuuteen ja vastuuvelvollisuuteen liittyvät kysymykset ovat keskeisiä teemoja tässä ennennäkemättömässä tilanteessa.\nValvontakomitea on pannut merkille, että asetuksen (EU, Euratom) N:o 883/2013 17 artiklan 9 kohdan mukaan komission on kuultava valvontakomiteaa ennen kuin se toteuttaa pääjohtajaan kohdistuvia kurinpitotoimia. Tällaisesta vaatimuksesta ei kuitenkaan ole säädetty sellaisen tilanteen varalta, jossa komissio päättää kumota pääjohtajan koskemattomuuden.\nKomitea neuvoi OLAFin pääjohtajaa harkitsemaan operatiivisten toimenpiteiden toteuttamista sellaisten mahdollisten eturistiriitojen lieventämiseksi tai sellaisten eturistiriitoihin viittaavien vaikutelmien hälventämiseksi, joita voi syntyä kanssakäymisessä Belgian oikeusviranomaisten kanssa (6). Erityisesti asetuksen (EU, Euratom) N:o 883/2013 17 artiklan 6 kohta antaa mahdollisuuden tällaisiin toimenpiteisiin. Komitealle ei ole ilmoitettu tällaisista toimenpiteistä.\nPROSESSUAALISET TAKEET JA PERUSOIKEUDET OLAFIN TUTKIMUKSISSA\nAsetuksen (EU, Euratom) N:o 883/2013 15 artiklan 1 kohdan toinen alakohta:\nValvontakomitea seuraa erityisesti prosessuaalisten takeiden soveltamista (…).\nAsetuksen (EU, Euratom) N:o 883/2013 17 artiklan 7 kohta:\nPääjohtaja luo sisäisen neuvonanto- ja valvontamenettelyn, mukaan lukien oikeudellisen tarkastuksen, joka liittyy muun muassa asianomaisten henkilöiden prosessuaalisten takeiden ja perusoikeuksien (…) kunnioittamiseen (…).\nAsetuksen (EU, Euratom) N:o 883/2013 15 artiklan 1 kohdan nojalla valvontakomitealle on nimenomaisesti annettu tehtäväksi seurata erityisesti prosessuaalisten takeiden soveltamista OLAFin pääjohtajan sille toimittamien tietojen perusteella. Komitea on käsitellyt tätä seikkaa useita kertoja lausunnoissa, erityiskertomuksissa ja toimintakertomuksissa. Työstä, jota kautensa päättävä komitea on tehnyt tämän asian parissa vuosina 2012–2016, on laadittu kooste (7) – yhteenveto ei kuitenkaan ole tyhjentävä. Työskentelyssä on paneuduttu erityisesti kolmeen keskeiseen alueeseen, joita tarkastellaan tarkemmin seuraavassa.\nOikeudellinen tarkastus ja arviointi\nLausunnossaan N:o 2/2015 valvontakomitea tarkasteli OLAFin tutkimustoimien yhteydessä suorittamaa oikeudellista tarkastusta ja arviointia. Tarkastelussa keskityttiin erityisesti prosessuaalisiin takeisiin ja perusoikeuksiin.\nKomitea suositteli erityisesti, että OLAF kehittäisi niitä arviointihenkilöstönsä parhaita käytäntöjä, jotka koskevat prosessuaalisten takeiden kunnioittamisen varmistamista ja tutkimusten suhteellista kestoa.\nLisäksi komitea suositteli, että OLAFin pääjohtaja laatisi toimenpidesuunnitelman, jolla pyrittäisiin tehokkaasti vahvistamaan sisäistä valvonta- ja neuvonantojärjestelmää, josta asetuksessa säädetään. Suunnitelman laadinta on yhä kesken.\nValitukset OLAFin tutkimuksista\nLausunnossaan N:o 2/2013 komitea tarkasteli OLAFin tutkimusten kohteena olevien henkilöiden käytössä olevia muutoksenhakukeinoja tapauksissa, joissa heidän oikeuksiaan ja prosessuaalisia takeitaan on saatettu loukata. Valvontakomitea totesi, ettei tällaisilla henkilöillä ollut riittäviä ja välittömiä muutoksenhakukeinoja mahdollisten loukkausten oikaisemiseksi joko ulkopuolisen tai sisäisen järjestelmän kautta.\nTästä syystä valvontakomitea suositteli, että OLAFin pääjohtaja perustaisi ja julkistaisi tällaisen sisäisen menettelyn kuultuaan ensin valvontakomiteaa asiasta tarkemmin ja esittäisi tämän jälkeen komitealle määräajoin kertomuksia OLAFille tehdyistä valituksista ja niiden jatkotoimista.\nKomitea ei kuitenkaan ole saanut yksityiskohtaista kertomusta OLAFin toimista tehdyistä valituksista, jotka liittyisivät tutkimuksissa osallisina olevien henkilöiden perusoikeuksiin ja prosessuaalisiin takeisiin, mukaan lukien OLAFin tiedossa olevat muihin oikeusasteisiin tai elimiin tehdyt valitukset.\nVuonna 2016 valvontakomitea aloitti näkemystenvaihdon Wienissä toimivan perusoikeusviraston kanssa. Virastolla on valtuudet tarjota asiantuntemusta ja neuvontaa jäsenvaltioille, EU:n toimielimille ja elimille.\nValvontakomitea määritteli useita eri osa-alueita (kuten EPPOa koskeva lainsäädäntöehdotus), joissa mahdollisten OLAFin ja perusoikeusviraston välisten neuvotteluiden avulla olisi kenties voitu parantaa tutkimuksissa osallisina olevien (sekä asianosaisten että muiden) henkilöiden perusoikeuksien suojaa.\nNäin ollen valvontakomitea katsoo, että OLAFin kannattaisi luoda yhteyksiä perusoikeusvirastoon ja pyrkiä viralliseen yhteistyöhön, mikä tarkoittaisi erityisesti sitä, että perusoikeusvirastolle annettaisiin tilaisuus tarkastaa, miten perusoikeudet OLAFin menettelyissä toteutuvat.\nOLAFIN TUTKIMUSTEN KESTO\nAsetuksen (EU, Euratom) N:o 883/2013 7 artiklan 8 kohta:\nJos tutkimusta ei saada päätökseen 12 kuukauden kuluessa sen aloittamisesta, pääjohtaja ilmoittaa asiasta valvontakomitealle tämän 12 kuukauden jakson päättyessä ja sen jälkeen aina kuuden kuukauden välein ja mainitsee tilanteen syyt sekä tutkimuksen nopeuttamiseksi suunnitellut korjaavat toimenpiteet.\nYli 12 kuukautta kestävät tutkimukset\nVuonna 2016 valvontakomitea on analysoinut 477 OLAFin pääjohtajan toimittamaa kertomusta, jotka koskevat 377:ää tutkimusta, jotka olivat kestäneet yli 12 kuukautta. Tapauksista 274 oli saatettu päätökseen ja 103 oli yhä tutkinnassa. Heinäkuussa 2016 OLAFin pääjohtaja toimitti komitean pyynnöstä lisää tilastotietoja näistä kertomuksista, jotta komitealla olisi paremmat mahdollisuudet tunnistaa yleisiä suuntauksia ja toimintamalleja.\nTutkimusten kesto tutkimuksen aloittamista koskevan päätöksen tekemisestä lukien: 377 tapauksen otos heinäkuulta 2016\nOLAFin pääjohtaja on vuotuisessa hallintosuunnitelmassaan määritellyt tutkimusten keston viitearvoksi 20 kuukautta (asetuksessa viitearvoksi määritellään 12 kuukautta). Otoksessa oli 42 tapausta (11 prosenttia tapauksista), joiden tutkinta kesti alle 20 kuukautta, ja 335 tapausta (89 prosenttia tapauksista), joiden tutkinta kesti yli 20 kuukautta – viimeksi mainituista 157 tapauksessa (47 prosentissa tapauksista) tutkinta kesti yli 30 kuukautta.\nHeinäkuussa 2016 toimitettujen tietojen analyysissa kävi ilmi, että tapausten merkittävä alajoukko – 28 tapausta – oli peräisin 2. helmikuuta 2012 toteutetusta yhdistetystä toimesta, jolla 423 tapauksen tutkinta aloitettiin samana päivänä (8). Valvontakomitea katsoo, että OLAFin tulisi kiinnittää erityistä huomiota kyseisten 28 tapauksen seurantaan, jotta viraston suorituskyky ei heikkenisi siksi, että se joutuu jatkuvasti käsittelemään tapauksia, jotka ovat perua entisistä järjestelmistä.\nTietojen käsittelyn kesto ennen tutkimuksen aloittamista\nOLAF mittaa tutkimusten kestoa tutkimuksen aloittamista koskevan päätöksen tekemisestä alkaen. Tällaisten päätösten tekemistä kuitenkin edeltää kausi, jonka aikana ilmoitettuja tietoja arvioidaan, joten valvontakomitea katsoi tärkeäksi tarkastella myös sitä, miten kauan saatuja tietoja käsitellään tietojen vastaanottamishetkestä siihen, kunnes OLAFissa tehdään päätös tutkimuksen aloittamisesta tai tapauksen tutkimatta jättämisestä.\nOLAFin pääjohtaja on määritellyt arvioinnin tavoiteajaksi kaksi kuukautta. Komitealle ei ole selvää, lasketaanko tämä tavoiteaika hetkestä, jolloin OLAF saa asianomaiset tiedot, tapausnumeron luomishetkestä, hetkestä, jolloin OLAFille ilmoitetut tiedot annetaan valitsijalle, vai hetkestä, jolloin valitsijat aloittavat tapauksen käsittelyn. OLAF ilmoitti komitealle, että sillä on käytössä seurantavälineitä, joiden avulla tietojen käsittelyssä vältytään tyhjiltä kohdilta.\nValvontakomitea saattaa tarkastella näitä seurantavälineitä ja OLAFille ilmoitettujen tietojen käsittelyn kestosta toimitettuja tietoja vastaisuudessa vielä tarkemmin.\nYli 12 kuukautta kestäneistä tutkimuksista annettujen 477 kertomuksen laadullinen analyysi\nValvontakomitea analysoi seikkaperäisesti yli 12 kuukautta kestäneistä tutkimuksista annettuja 477:ää kertomusta (9) ja arvioi erityisesti seuraavia seikkoja:\nniiden tapausten lukumäärä, joiden osalta OLAFin kertomuksissa on esitetty tosiseikkoihin perustuvia syitä siihen, että tutkimusta ei ole saatu vietyä päätökseen, ja korjaavia toimenpiteitä, joilla tutkimusta pyritään nopeuttamaan;\nniiden tapausten lukumäärä, joissa on tapahtunut kehitystä verrattuna valvontakomitean lausunnossa N:o 4/2014 (10) kuvattuun tilanteeseen;\nniiden tapausten lukumäärä, joissa korjaava toimenpide on asianmukainen suhteessa syyhyn, joka on esitetty sille, että tutkimusta ei ole saatettu päätökseen, ja/tai on mainitun lausunnon mukainen.\nHieman yli puolessa kertomuksista sille, että tutkimusta ei ollut saatettu päätökseen, ei esitetty minkäänlaisia syitä tai mainitut syyt katsottiin riittämättömiksi. Koska kertomuksissa ei esitetty yksityiskohtaista tietoa annettujen syiden tueksi, tietoja ei voitu tarkistaa.\nValvontakomitea totesi, että suuressa osassa kertomuksia korjaavia toimenpiteitä ei mainittu lainkaan tai toimenpiteiden riittävyyttä oli syytä epäillä.\nValvontakomitea totesi, että suuressa osassa kertomuksia korjaavat toimenpiteet, joihin OLAFin pääjohtaja oli ryhtynyt tutkimusten nopeuttamiseksi, tai niille esitetyt perustelut eivät olleet valvontakomitean lausunnossaan N:o 4/2014 antamien suositusten mukaisia.\nNäin ollen komitea totesi, että OLAFin käytännöissä ei ollut tapahtunut merkittävää kehitystä. Vaikka asetuksella (EU, Euratom) N:o 883/2013 on vahvistettu komitean asemaa OLAFin tutkimusten keston seurannassa, sen avulla ei pystytä varmistamaan, että tutkimuksia edistetään keskeytyksettä ja ilman aiheetonta viivytystä tapausten olosuhteisiin ja monimutkaisuuteen nähden. Tämä huolenaihe liittyy erityisesti pisimpään kestäneisiin tutkimuksiin.\nTUTKIMUSPOLITIIKAN PAINOPISTEALUEET VUONNA 2017\nAsetuksen (EU, Euratom) N:o 883/2013 17 artiklan 5 kohdan ensimmäinen alakohta:\nPääjohtaja vahvistaa vuosittain viraston tutkimuksissaan noudattaman politiikan painopisteet vuotuisessa hallintosuunnitelmassa ja toimittaa ne ennen niiden julkaisua valvontakomitealle.\n5 artiklan 1 kohta: Tutkimuksen aloittamista koskevassa OLAFin pääjohtajan päätöksessä on otettava huomioon (…) tutkimuksissa noudatettavan politiikan painopisteet ja viraston vuotuinen hallintosuunnitelma.\nValvontakomitea sai OLAFin luonnoksen vuoden 2017 tutkimuspolitiikan painopistealueista 22. joulukuuta 2016. Komiteaa pyydettiin esittämään huomautuksensa 13. tammikuuta 2017 mennessä. Vuoden 2017 tutkimuspolitiikan painopistealueet eivät olennaisesti eroa vuosien 2014, 2015 ja 2016 painopisteistä.\nKomitea odottaa tarkempia tietoja OLAFin vuoden 2016 tutkimuspolitiikan painopistealueiden vaikutusten arvioinnista.\nOLAFIN SUOSITUSTEN JATKOTOIMET\nAsetuksen (EU, Euratom) N:o 883/2013 17 artiklan 5 kohdan kolmas alakohta:\nPääjohtaja tiedottaa valvontakomitealle määräajoin\ntapauksista, joissa pääjohtajan antamia suosituksia ei ole noudatettu;\ntapauksista, joissa jäsenvaltioiden oikeusviranomaisille on toimitettu tietoja.\nKun OLAF saa tutkimuksensa päätökseen, sen tulee toimittaa jäsenvaltioiden tai EU:n toimielinten toimivaltaisille viranomaisille ja jatkotoimista vastaaville elimille loppukertomus, josta käyvät ilmi tapaukseen liittyvät tosiseikat (sekä niiden tueksi esitetty näyttö ja kattava luettelo tapauksen asiakirja-aineistoon kuuluvista tiedoista), ja mahdolliset OLAFin pääjohtajan antamat suositukset.\nOLAFin pääjohtaja voi antaa neljänlaisia suosituksia: suositukset voivat olla hallinnollisia (sopimusten, avustussopimusten, lainsäädännön ja hallinnollisten käytäntöjen arviointi petosten osalta), taloudellisia (aiheettomasti maksettujen määrien takaisinperintä), oikeudellisia (kansallisten viranomaisten rikosprosessit) ja kurinpidollisia (EU:n toimielinten, virastojen ja elinten kurinpitomenettelyt).\nAsetuksen (EU, Euratom) N:o 883/2013 17 artiklan 5 kohdan mukaan pääjohtajan on tiedotettava komitealle määräajoin tapauksista, joissa hänen antamiaan suosituksia ei ole noudatettu.\nOLAFin pääjohtaja toimitti valvontakomitealle tilannekatsaukset (11) toukokuussa ja kesäkuussa 2016. Niissä esitettiin yhteenveto asianomaisilta viranomaisilta 29. helmikuuta 2016 mennessä saaduista vastauksista, jotka koskivat OLAFin 1. lokakuuta 2013 lukien antamia suosituksia, joita ei ollut noudatettu.\nOLAF on ilmoittanut (12) antaneensa 55 kurinpidollista suositusta 1. tammikuuta 2013 lukien (24 suositusta vuonna 2013, 15 suositusta vuonna 2014 ja 16 suositusta vuonna 2015).\nOLAF ilmoitti valvontakomitealle, että se on 1. lokakuuta 2013 lukien antanut kahdeksan sellaista kurinpidollista suositusta, jotka eivät ole johtaneet suosituksen saaneiden kurinpitovaltaa käyttävien viranomaisten taholta jatkotoimiin. Komitea ei ole saanut asiasta lisätietoja, joten seuraavassa esitettävät huomautukset perustuvat OLAFin pääjohtajan antamiin yhteenvetotietoihin.\nKahdessa tapauksessa viranomaiset totesivat, että tosiseikkoja ei ollut selvitetty tutkintatoimissa riittävän perusteellisesti. Yhdessä tapauksessa viranomaiset eivät pitäneet OLAFin toteamia tosiseikkoja tarpeeksi vakavina kurinpitomenettelyiden aloittamiseen. Kahdessa tapauksessa viranomaiset arvioivat OLAFin toteamat tosiseikat uudelleen ja päättivät olla ryhtymättä kurinpitotoimiin. Yksi viranomainen katsoi, että todetut tosiseikat eivät olleet luonteeltaan sellaisia, että niihin olisi liittynyt kurinpidollista vastuuta.\nValvontakomitea käynnisti analyysin kurinpidollisten suositusten jatkotoimista. OLAFin taloudellisten, hallinnollisten ja kurinpidollisten suositusten analysoinnista vastuussa oleva esittelijä teki kertomuskauden aikana valmistelevaa työtä mahdollisen lausunnon tai kertomuksen laajuuden määrittämiseksi. Suositusten analysoinnin ensimmäinen vaihe toteutettiin OLAFin toimittaman otoksen pohjalta. Analyysia täydennettiin kahdenvälisillä keskusteluilla komission sisäisen kurinpitokomitean edustajien kanssa ja OLAFin sidosryhmille lähetetyllä kyselylomakkeella. Useat sääntelyvirastot, EU:n toimielimet ja elimet vastasivat kyselyyn ja antoivat hyvin arvokasta tietoa. Euroopan komission pääsihteeri sitä vastoin kieltäytyi vastaamasta valvontakomitean tekemään kyselyyn ja antamasta mitään tietoja ja kehotti komiteaa – kahteen otteeseen (13) – työskentelemään yksinomaan OLAFin pääjohtajan toimittamien tietojen pohjalta.\nValvontakomitealla ei näin ollen ole hallussaan riittävästi laadullista tietoa, jotta se voisi tarkastella OLAFin kurinpidollisten suositusten hyödyllisyyttä. Komitealla ei myöskään ole tarpeeksi määrällistä tietoa, jotta se voisi arvioida, kuinka suuri osa kaikista annetuista kurinpidollisista suosituksista on johtanut jatkotoimiin, sillä saatavilla olevat tiedot eivät ole peräisin samalta ajanjaksolta.\nValvontakomitea tarkasteli työssään niin ikään oikeudellisten suositusten jatkotoimia ja OLAFin tällä osa-alueella toteuttamaa seurantaa. Tätä tarkoitusta varten järjestettiin useita työkokouksia, ja OLAF toimitti aineistoja toimenpiteistä, joilla pyrittiin parantamaan seurantaa sekä oikeudellisten suositusten laatua.\nVuonna 2012 OLAF perusti järjestelmän jäsenvaltioiden tietojen keruuseen ja laati niin ikään seurantaa koskevat ohjeet. Näiden myötä tuli mahdolliseksi seurata, millaisia hylkäämis- tai syyttämispäätöksiä kansalliset oikeusviranomaiset tekivät OLAFin niille toimittamien suositusten perusteella. Komitea haluaa kiinnittää huomiota siihen, että näiden tietojen kerääminen on edellyttänyt OLAFin henkilöstöltä huomattavaa työpanosta.\nOLAF on ilmoittanut (14) toimittaneensa oikeusviranomaisille 284 suositusta 1. tammikuuta 2013 lukien (85 suositusta vuonna 2013, 101 suositusta vuonna 2014 ja 98 suositusta vuonna 2015).\nOLAFin pääjohtajan toimittamien tietojen perusteella kansallisille oikeusviranomaisille toimitetuista suosituksista kaikkiaan 18 on sellaisia, että niitä ei ollut pantu täytäntöön lokakuun 2013 ja helmikuun 2016 välisenä aikana (15).\nOikeusviranomaisten saamien suositusten täytäntöönpanematta jättämiselle ilmoitettiin seuraavat syyt:\n13:a suositusta ei voitu ottaa huomioon tai panna täytäntöön siksi, että näyttöä ei ollut, tai – yhdessä tapauksessa – siksi, että näyttöä ei ollut riittävästi\n3:a suositusta ei voitu ottaa huomioon tai panna täytäntöön niihin liittyneiden ajallisten rajoitteiden takia\n2:ta suositusta ei voitu ottaa huomioon tai panna täytäntöön, koska väitettyjen tosiseikkojen ei katsottu viittaavan rikokseen.\nValvontakomitea kuitenkin toteaa OLAFin ilmoittaneen, että vuodesta 2008 lukien oikeusviranomaisille toimitetuista 317 suosituksesta 168 oli sellaisia, että niitä koskevat tiedot hylättiin tai niiden johdosta ei ryhdytty mihinkään toimenpiteisiin.\nValvontakomitea ei voi tehdä tästä mitään päätelmiä, sillä sen käytössä ei ole tietoja, jotka vastaisivat OLAFin määrittämiä kertomuskausia.\nValvontakomitealla ei ole käytössään riittävästi olennaista tietoa, jotta se voisi tarkastella sitä, kuinka suuri osa kaikista annetuista oikeudellisista suosituksista on johtanut jatkotoimiin – tämä helpottaisi OLAFin tutkimusten vaikuttavuuden arviointia. Tällaista tarkastelua varten komitean olisi saatava ainakin seuraavat tiedot:\nkansallisille oikeusviranomaisille toimitetut lopulliset tapauskertomukset;\nkansallisten oikeusviranomaisten OLAFille antamat vastaukset.\nTästä syystä valvontakomitea katsoo, että OLAFin toimittamat tiedot eivät riitä täyttämään velvoitteita, jotka OLAFin pääjohtajalle on asetettu asetuksen (EU, Euratom) N:o 883/2013 17 artiklan 5 kohdassa.\nKun tarkastellaan (16) jäsenvaltioiden tekemien ja OLAFin ilmoittamien hylkäämispäätösten syitä, käy ilmi, että kaksi pääasiallista hylkäämiseen johtavaa syytä ovat seuraavat:\nnäyttöä ei ole tai sitä ei ole riittävästi – 50 prosenttia hylkäämisistä\ntapaukseen ei liity rikosta – 33 prosenttia hylkäämisistä.\nOLAF on ilmaissut olevansa huolissaan siitä, että se on havainnut, että ”eräillä kansallisilla syyttäjillä on taipumuksena asettaa tapaukset eriarvoiseen asemaan sen mukaan, vaikuttavatko ne valtion, EU:n vai kansallisiin etuihin” (17). OLAF on toteuttanut analyysin, josta ilmeni, että jäsenvaltiot eivät suoraan hyväksy näyttöä, jonka se on kerännyt hallinnollisissa tutkimuksissaan – näin käy erityisesti silloin, kun toteutetaan tai käynnistetään uudelleen mittavia kansainvälisiä tutkimuksia.\nKomitealle ei ole kerrottu tarkasteltavana olevan kertomuskauden loppuun mennessä siitä, millaista näyttöä OLAF on saanut tekemästään analyysista havaintojensa tueksi, eikä eritoten siitä, mitä sen työryhmätyöskentely jäsenvaltioiden edustajien kanssa on tämän kysymyksen osalta sisältänyt. Komitea huomauttaa, että vuoden 2013 asetuksen sisältämät uudistukset ovat vahvistaneet ja selkeyttäneet OLAFin tutkintavaltuuksia fyysisten todisteiden keruussa.\nOLAFin edustajien kanssa pidettyjen työkokousten ja heidän kanssaan käytyjen perusteellisten keskusteluiden jälkeen komitea määritteli useita teemoja, jotka edellyttävät tarkkaa analysointia. Kyseeseen tulevat seuraavat seikat:\nOLAFin asiantuntemuksen vahvistaminen yksittäisten jäsenvaltioiden prosessuaalisten oikeuksien osalta (18);\nsen avun vahvistaminen, jota OLAF tarjoaa jäsenvaltioille sen jälkeen, kun se on toimittanut niille tutkimustensa tulokset;\nOLAFin aiempi ja tiiviimpi yhteistyö jäsenvaltioiden lainvalvontavirastojen kanssa, esimerkiksi yhteiset tutkimusryhmät;\nsen arvioiminen, miten OLAF soveltaa säännöksiä, jotka antavat sille valtuudet tietojen toimittamiseen oikeusviranomaisille tilanteissa, joissa näytön kerääminen edellyttää oikeudellisten valtuuksien nopeaa käyttöä.\nVastauksessaan valvontakomitean esittämään tietopyyntöön OLAFin oikeudellisiin suosituksiin liittyvistä jatkotoimista OLAFin pääjohtaja totesi seuraavaa: ”olen perustanut työryhmän pyyntönne täyttämiseksi ja odotan sen tulosten olevan käytettävissä toukokuussa . OLAFin henkilöstön pitäisi myös olla yhteydessä valvontakomitean sihteeristöön saadakseen täsmennyksiä tiettyihin pyyntöihin” (19). Valvontakomitea ei ole saanut tarkasteltavana olevan kertomuskauden loppuun mennessä tuloksia OLAFin työskentelystä.\nOLAF on ilmoittanut (20) antaneensa 706 taloudellista suositusta 1. tammikuuta 2013 lukien (233 suositusta vuonna 2013, 253 suositusta vuonna 2014 ja 220 suositusta vuonna 2015).\nPääjohtajan touko- ja kesäkuussa 2016 antamien tietojen mukaan asianomaiset EU:n varojen hoidosta vastaavat viranomaiset eivät olleet panneet täytäntöön viittä lokakuun 2013 ja helmikuun 2016 välisenä aikana annettua taloudellista suositusta. Sille, miksi suosituksia ei ollut noudatettu, ei löydetty mitään yhtä selkeää selitystä. Syiksi annettiin muun muassa perusteiden riittämättömyys, takaisinsaantioikeuden puuttuminen ja se, että väärinkäytöksiä ei ollut näytetty toteen tai niillä ei ollut vaikutusta EU:n varoihin.\nTaloudellisten suositusten tarkastelussa keskeinen indikaattori on se, miten suuri osa takaisinperittäväksi suositellusta määrästä tosiasiassa peritään takaisin. Ennen vuotta 2012 OLAF kytki takaisinperityt määrät siihen vuoteen, jona suositus oli annettu, jolloin takaisinperinnän tasoa voitiin käyttää suorituskykyindikaattorina. Vuoden 2012 jälkeen takaisinperinnän tasoa ei enää voida määrittää. Tämä olisi kuitenkin hyödyllinen tieto erityisesti silloin, kun asianomaisten viranomaisten arvio takaisinperittävästä määrästä eroaa OLAFin arviosta. Komitean kanssa käytyjen neuvotteluiden tuloksena OLAF sitoutui tekemään sisäisen arvioinnin, jonka avulla se pyrkii edelleen parantamaan taloudellisten suositustensa laatimisprosessia. Arvioinnin pohjalta OLAFin pääjohtaja esitti 7. lokakuuta 2016 ohjeasiakirjan Instructions on drafting financial recommendations and the related sections of OLAF Final Report (Ohjeet taloudellisten suositusten ja niihin liittyvien OLAFin loppukertomuksen osien laatimiseen).\nValvontakomitea on niin ikään tietoinen siitä, että OLAF on parhaillaan toteuttamassa sisäistä arviointia taloudellisesta seurantaprosessista ja että tässä arvioinnissa käsitellään vaihtoehtoisia lähestymistapoja viraston taloudellisten suositusten vaikuttavuuden mittaamiseen. Kyse on pohjimmiltaan siitä, että OLAFin pääjohtaja aikoo pyytää taloudellisten suositusten saajia ilmoittamaan takaisinperittäväksi hyväksytyt määrät.\nOLAF on ilmoittanut (21) antaneensa 1. tammikuuta 2013 lukien kaikkiaan 69 hallinnollista suositusta (11 suositusta vuonna 2013, 28 suositusta vuonna 2014 ja 30 suositusta vuonna 2015).\nOLAFin pääjohtaja ei ole kuitenkaan antanut tietoa niistä antamistaan hallinnollisista suosituksista, jotka eivät ole johtaneet suositusten saajien jatkotoimiin, sillä tätä ei häneltä edellytetä. Valvontakomitea on tästä huolimatta sitä mieltä, että tällaisista tiedoista olisi hyötyä.\nALUSTAVA TALOUSARVIOESITYS VUODEKSI 2017\nEuroopan petostentorjuntaviraston (OLAF) perustamisesta 28 päivänä huhtikuuta 1999 tehdyn komission päätöksen N:o 1999/352/EY, sellaisena kuin se on muutettuna 27 päivänä syyskuuta 2013 tehdyllä päätöksellä N:o 2013/478/EU, 6 artiklan 2 kohta:\n”2. Kuultuaan valvontakomiteaa pääjohtaja antaa talousarviosta vastaavalle pääjohtajalle virastoa koskevan alustavan talousarvioesityksen, joka otetaan Euroopan unionin yleisen talousarvion komission pääluokkaan liittyvään, virastoa koskevaan liitteeseen.”\nAsetuksen (EU, Euratom) N:o 883/2013 15 artiklan 1 kohdan kolmas alakohta:\nValvontakomitea antaa pääjohtajalle lausuntoja ja tarvittaessa suosituksia muun muassa viraston tutkimustoimien suorittamiseen tarvittavista resursseista […].\nValvontakomitea tuki OLAFin alustavaa talousarvioesitystä vuodeksi 2017 sillä edellytyksellä, että sen suositukset ja huomautukset otetaan kaikilta osin huomioon OLAFin vuoden 2018 talousarviossa, jonka komitea tulee arvioimaan vuotuisessa lausunnossaan.\nKomitea katsoo, että OLAFin resurssit pitäisi keskittää sen ydintoimintaan eli laittoman toiminnan, vakavien väärinkäytösten, petosten, virkavelvollisuuksien rikkomisten ja muiden EU:n etuja vahingoittavien toimien tutkimiseen. OLAFin tekemien huomautusten perusteella komitea kuitenkin yhtyy siihen näkemykseen, että OLAFin riippumattomuuden säilyttämiseksi virastolla on oltava tiettyjä rajallisia ja perusteltuja tukiresursseja.\nTutkimushenkilöstön osalta komitea hyväksyy selitykset, jotka OLAF on antanut 171 hengen suuruisesta tutkimusalan henkilöstöstä: ”Tämä luku ei sisällä ainoastaan niitä henkilöitä, joiden työnimike on ’tutkija’, vaan siinä on mukana myös muu tutkimushenkilöstö, kuten henkilöt, joiden työnimike on ’tapausten käsittelijä-valitsija’ tai ’tietojen analysoija’. Tutkimusyksiköiden jaostopäälliköt ja apulaispäälliköt ovat myös tutkimushenkilöstöä siitä huolimatta, että heidän työnimikkeensä eroavat muista työntekijöistä.”\nSisäiset oikeudelliset asiantuntijat vahvistavat osaltaan OLAFin kykyä soveltaa kansallista lainsäädäntöä oikein ja tukevat EU:n laajuisten petostentorjuntavalmiuksien kehittymistä. OLAFin pitäisi näin ollen myös jatkossa rekrytoida sellaista unionin henkilöstöä, joka on suorittanut hyväksytyn oikeustieteellisen tutkinnon asianomaisen jäsenvaltion kielellä. Komitea katsoo, että sisäisiä kansallisia oikeudellisia asiantuntijoita ei ole mahdollista korvata muille kuin oikeusalan ammattilaisille annettavalla sisäisellä koulutuksella tai suppeilla ohjeasiakirjoilla, kuten lyhyillä maaprofiileilla (”country mini-profiles”), jotka ovat käytettävissä OLAFin intranetissä ja jotka komitea on tarkastanut. Tästä syystä komitea on tyytyväinen siihen, että parhaillaan on käynnissä erikoisaloihin kohdennettuja kilpailuja.\nOLAFIN VUODEN 2015 VUOTUINEN TOIMINTAKERTOMUS\nAsetuksen (EU, Euratom) N:o 883/2013 15 artiklan 1 kohdan ensimmäinen alakohta:\n”Valvontakomitea valvoo säännöllisesti viraston tutkimustehtävän toteutumista, jotta voidaan vahvistaa viraston riippumattomuutta sille tällä asetuksella uskottujen toimivaltuuksien asianmukaisessa käytössä.”\nValvontakomitea toteaa, että OLAF on parantanut kertomustensa ja vuotuisten toimintakertomustensa esitystapaa ja ottanut huomioon valvontakomitean antamat suositukset – kertomukset ovat aiempaa helppolukuisempia ja selkeämpiä ja kaaviot ja kuviot ovat entistä parempia. Komitea on tyytyväinen erityisesti siihen, että OLAFin vuoden 2015 kertomuksessa tarkastellaan erikseen päätökseen saatettujen tutkimusten keskimääräistä kestoa (kertomuksen kohta ”Average duration of closed investigations only”), mikä merkitsee sitä, että OLAF jatkaa vuoden 2014 kertomuksessa käyttöön ottamaansa lähestymistapaa.\nKomitea on määritellyt tapoja, joilla tutkimusten kestoa koskevaa raportointia voitaisiin parantaa. Tutkimusten keston arviointia ja valvontaa koskevien tietojen puuttuminen on huolestuttavaa. Komitea toivoo niin ikään asianmukaisia perusteluja 20 kuukauden viitearvon soveltamiselle.\nOLAF ei ole esittänyt kertomuksissaan kattavia tietoja perusoikeuksien suojaamiseen liittyvistä valituksista. OLAF ilmoittaa komitealle ainoastaan valituksista, jotka on tehty verkkosivustolla julkaistun menettelyn mukaisesti. Komitea on kuitenkin havainnut myös muita valituksia, jotka saattavat olla yhteydessä perusoikeuksien ja prosessuaalisten takeiden suojaamiseen. Komitea pitää asemansa puolesta tältä osin tärkeänä sitä, että valituksista ilmoitettavat tiedot olisivat kattavat.\nTiedot, jotka OLAFin pääjohtaja on antanut valvontakomitean suositusten täytäntöönpanosta, eivät vastaa komitean tekemää arviota. Komitea on huolestunut siitä, että OLAFin pääjohtaja ei ole antanut sille asiasta riittävää tietoa.\nOLAFIN VALVONTAKOMITEAN SUOSITUSTEN JOHDOSTA TOTEUTTAMAT JATKOTOIMET\nValvontakomitea antaa pääjohtajalle lausuntoja ja tarvittaessa suosituksia muun muassa viraston tutkimustoimien suorittamiseen tarvittavista resursseista, viraston tutkimustoiminnan painopisteistä ja tutkimusten kestosta. Se voi antaa näitä lausuntoja omasta aloitteestaan tai pääjohtajan taikka toimielimen, elimen tai laitoksen pyynnöstä, puuttumatta kuitenkaan meneillään oleviin tutkimuksiin.\nTässä kertomuksessa tarkasteltavalla kaudella valvontakomitea seurasi OLAFin edistymistä 26 komitean antaman suosituksen täytäntöönpanossa. Liitteessä esitetään tarkemmat tiedot kustakin suosituksesta ja tehdään selkoa kunkin suosituksen täytäntöönpanovaiheesta.\nValvontakomitea luokittelee ”erittäin tärkeiksi” sellaiset suositukset, jotka liittyvät EU:n kansalaisten perusoikeuksiin, OLAFin sääntelyvelvoitteisiin ja OLAFin riippumattomuutta turvaaviin tekijöihin.\nOLAFin pääjohtaja hyväksyi luettelon seurattavista suosituksista eikä virallisesti ilmoittanut vastustavansa annettujen 26 suosituksen sisältöä. Hän arvioi tosin itse vain 15 suositusta (22). Valvontakomitea arvioi saatavilla olleiden tietojen perusteella suositusten täytäntöönpanoa seuraavasti: 3 suositusta on pantu täytäntöön, 1 suositus on pantu osittain täytäntöön, 11 suositusta on panematta täytäntöön, 7 suosituksen täytäntöönpanovaiheesta ei ole tietoa (23) ja 4 suositusta on vanhentunut.\nTulevissa lausunnoissaan valvontakomitea aikoo pyytää OLAFin pääjohtajalta virallista sitoumusta siitä, että virasto ryhtyy suositusten johdosta toimenpiteisiin. Komitea ei aio seurata sellaisten suositusten täytäntöönpanoa, joiden osalta tällaista sitoumusta ei ole annettu, sillä perusteella, että kyseistä suositusta ei ole hyväksytty.\nOLAFin pääjohtajan esittämissä tiedoissa ei huomioida kaikkia valvontakomitean ajankohtaisia suosituksia. Komitea on huolissaan siitä, että viisi sen antamaa ja ”erittäin tärkeiksi” luokittelemaa suositusta on panematta täytäntöön ja että OLAFin pääjohtajalta saadut tiedot ovat riittämättömät.\nEU:n toimielinten, elinten ja muiden virastojen edustajien kanssa pidettävät kokoukset\nValvontakomitea osallistui aktiivisesti asetuksen (EU, Euratom) N:o 883/2013 16 artiklassa tarkoitettuun näkemysten vaihtoon toimielinten kanssa ja piti säännöllisesti kokouksia OLAFista vastaavan komission varapuheenjohtajan, Euroopan parlamentin edustajien (talousarvion valvontavaliokunta) ja neuvoston petostentorjuntaa käsittelevän työryhmän kanssa ja tarjosi niille asiantuntija-apua.\nValvontakomitea pitää yhä yhteyttä muihin sidosryhmiin, kuten Euroopan tilintarkastustuomioistuimeen, Euroopan oikeusasiamieheen ja Euroopan perusoikeusvirastoon.\nTyöskentelymenetelmät ja avoimuus\nVuonna 2016 valvontakomitea piti 11 kokousta. Puheenjohtaja, esittelijät ja komitean sihteeristön jäsenet kokoontuivat myös säännöllisesti käsittelemään erityiskysymyksiä. Komitea nimitti jokaiselle tutkimalleen merkittävälle kysymykselle esittelijän. Esittelijät valmistelivat yhdessä valvontakomitean sihteeristön kanssa kertomus-, lausunto- tai asiakirjaluonnoksia kokouskäsittelyä varten. He tapasivat myös OLAFin johtoa ja henkilöstöä komitean lausuntojen ja kertomusten valmisteluvaiheessa.\nValvontakomitea käsitteli lausuntojaan aina seikkaperäisesti OLAFin kanssa ennen niiden viimeistelyä. Vuonna 2016 komitea kuuli OLAFia ja kehitti lausuntojen ja kertomusten antamisessa käyttämäänsä menettelyä. Jotta voidaan varmistaa, että komitean työskentely on mahdollisimman avointa, komitea päätti julkaista yleisen edun kannalta merkitykselliset ei- luottamukselliset asiakirjat verkkosivustollaan (http://europa.eu/supervisory-committee-olaf/).\nValvontakomitean sihteeristöä koskeva asetuksen (EU, Euratom) N:o 883/2013 muutos\nValvontakomitean sihteeristö koostuu lakimiehistä ja assistenteista, jotka huolehtivat OLAFin tutkintatoimien päivittäisestä seurannasta ja avustavat valvontakomitean jäseniä näiden tehtävien hoidossa. Sihteeristö vastaanottaa komitealle toimitettavat tiedot ja tarkastelee niitä alustavasti. Sihteeristö vastaa myös valvontakomitean jäsenten oikeudellisesta neuvonnasta. Vuonna 2016 sihteeristössä oli kaiken kaikkiaan kahdeksan virkaa.\nValvontakomitean sihteeristöllä on keskeinen tehtävä, sillä sihteeristö avustaa komiteaa sen seurantatehtävien toteuttamisessa luotettavasti ja tehokkaasti. Kertomuskaudella sihteeristön jäsenet kuuluivat kuitenkin edelleen hallinnollisesti OLAFin pääjohtajan alaisuuteen (tämä vaikuttaa erityisesti jäsenten koulutukseen, arviointiin, urakehitykseen ja ylennyksiin).\nAsetuksen (EU, Euratom) N:o 883/2013 1. tammikuuta 2017 voimaan tulleen muutoksen (24) nojalla komissio huolehtii komitean sihteeristöstä vastedes suoraan OLAFista riippumattomasti ja tiiviissä yhteistyössä komitean kanssa.\nVuonna 2016 komitean 200 000 euron talousarvio siirrettiin OLAFin alaisuudesta Euroopan komissiolle, jotta voitaisiin varmistaa komitean riippumattomuus OLAFista.\nValvontakomitean pyynnöstä Euroopan komission sisäinen tarkastus laati kertomuksen OLAFin valvontakomiteaa koskevan budjettikohdan hallinnoinnista, suunnittelusta, seurannasta ja täytäntöönpanosta. Valvontakomitea on tyytyväinen tarkastuskertomukseen ja pitää sitä arvokkaana työkaluna, jonka avulla se voi hallinnoida talousarviotaan aiempaa paremmin ja entistä enemmän komission yksiköiden käytäntöjen mukaisesti. Sisäisen tarkastuksen antamista suosituksista monia on jo pantu täytäntöön ja otettu osaksi valvontakomitean talousarvion päivittäistä hallinnointia.\nAsetuksen (EU, Euratom) N:o 883/2013 arviointi\nAsetuksen (EU, Euratom) N:o 883/2013 19 artikla:\n”Komissio antaa viimeistään 2 päivänä lokakuuta 2017 Euroopan parlamentille ja neuvostolle arviointikertomuksen tämän asetuksen soveltamisesta. Kertomukseen liitetään valvontakomitean lausunto ja siinä todetaan, onko tätä asetusta tarpeen muuttaa.”\nAsetuksen (EU, Euratom) N:o 883/2013 arviointia varten laatimansa etenemissuunnitelman (25) mukaan komissio on määritellyt keskeisiä vaikuttavuuteen, tehokkuuteen, merkityksellisyyteen ja johdonmukaisuuteen liittyviä ongelmakohtia, jotka pyritään ratkaisemaan. Valvontakomitean valvontatehtäviä käsitellään arvioinnin hallintoon liittyvien näkökohtien yhteydessä. Arvioitavan jakson alkamisajankohta on 1. lokakuuta 2013, jolloin asetus (EU, Euratom) N:o 883/2013 tuli voimaan.\nValvontakomitea on käynnistänyt asetuksen soveltamista koskevan oman arviointiprosessinsa. Arviointi perustuu tuloksiin, jotka komitea on saanut OLAFin tutkintatoimien analysoinnista, valvonnasta ja seurannasta.\nKertomuskauden aikana komission konsultit ottivat yhteyttä joihinkin komitean jäseniin ja pyysivät heitä antamaan henkilökohtaisia haastatteluja, joita hyödynnettäisiin asetuksen arvioinnissa. Mahdollisten rooliristiriitojen välttämiseksi nämä henkilöt suostuivat haastatteluihin vasta sen jälkeen, kun heidän tehtävänsä komiteassa oli päättynyt.\nEhdotus Euroopan syyttäjänviraston perustamisesta\nEuroopan syyttäjänvirastoa (European Public Prosecutor Office, EPPO) koskevan asetuksen antaminen mainitaan Euroopan komission vuoden 2017 työohjelmassa tärkeänä lainsäädäntöhankkeena.\nOn luultavaa, että EPPOn perustaminen vaikuttaa OLAFin työhön ja resursseihin ja näin ollen myös valvontakomitean valvontatehtävään. Se saattaa edellyttää lisämuutoksia asetukseen (EU, Euratom) N:o 883/2013. Komitea on seurannut hankkeen etenemistä alusta alkaen ja tulee tekemään niin myös jatkossa.\n(1) Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).\n(2) Asetuksen (EU, Euratom) N:o 883/2013 15 artikla.\n(3) Komission päätös C(2016) 1449 lopullinen.\n(5) Unionin yleisen tuomioistuimen presidentin 20. heinäkuuta 2016 antama määräys – OLAFin pääjohtaja v. komissio asiassa T-251/16R.\n(6) Ares(2016)6451016 (16.11.2016).\n(7) Kooste on luettavissa OLAFin valvontakomitean verkkosivustolla.\n(8) Ks. valvontakertomus N:o 3/2014, jossa käsitellään OLAFissa vuonna 2012 aloitettuja tutkimuksia (Opening of Cases in OLAF in 2012).\n(9) OLAF myönsi valvontakomitealle myös oikeuden tutustua otokseen, joka koostui 62 tapauksesta, joiden tutkinta oli kestänyt yli 12 kuukautta. Komitea on laatinut analyysikehikon ja analysoi kyseisiä tapauksia edelleen.\n(10) Lausunnossaan N:o 4/2014 ”Control of the duration of investigations conducted by the European Anti-fraud Office” (Euroopan petostentorjuntaviraston toteuttamien tutkimusten keston valvonta) komitea suositteli OLAFille muun muassa seuraavia toimia: (1) kahdentoista kuukauden kohdalla annettavien kertomusten sisältöä tulisi täydentää toistuvasti esitettävillä tapauskohtaisilla tosiseikoilla, jotta valvontakomitea pystyy muodostamaan käsityksen tutkimusten taustasta ja edistymisestä; (2) tosiseikat, jotka koskevat syitä, joiden takia tutkimukset ovat kestäneet yli 12 kuukautta, tulisi perustella paremmin; ja (3) tiedot, jotka koskevat tutkimusten nopeuttamiseksi toteutettavia korjaavia toimenpiteitä, olisi perusteltava paremmin.\n(11) Ares(2016)2867755 (20.6.2016) ja Ares(2016)2336179 (19.5.2016).\n(12) OLAFin toimintakertomus vuodelta 2015: ks. kuvio 12 ”recommendations issued” (”annetut suositukset”) sivulla 20 ja kuvio 24 ”actions taken by the appointing authorities following OLAF's disciplinary recommendations issued between 1 January 2013 and 31 December 2015” (”toimet, joihin nimittävät viranomaiset ovat ryhtyneet OLAFin 1. tammikuuta 2013 ja 31. joulukuuta 2015 välisenä aikana antamien kurinpidollisten suositusten johdosta”) sivulla 30.\n(13) Ks. Euroopan komission pääsihteerin allekirjoittamat huomautukset Ares(2016)2996187 (28.6.2016) ja Ares(2016)6032504 (20.10.2016).\n(14) OLAFin toimintakertomus vuodelta 2015: ks. kuvio 12 ”recommendations issued” (”annetut suositukset”) sivulla 20 ja kuvio 24 ”actions taken by the appointing authorities following OLAF's disciplinary recommendations issued between 1 January 2013 and 31 December 2015” (”toimet, joihin nimittävät viranomaiset ovat ryhtyneet OLAFin 1. tammikuuta 2013 ja 31. joulukuuta 2015 välisenä aikana antamien kurinpidollisten suositusten johdosta”) sivulla 30.\n(15) Ilmoitetut tiedot sisältävät 14 tapausta, joissa oikeudelliset suositukset olivat tuloksettomia. Näistä 9 tapauksessa syynä oli se, että näyttöä ei ollut riittävästi.\n(16) Tämä nimenomainen analyysi tehtiin vuosina 2012 ja 2013.\n(17) Vuoden 2015 vuosikertomus.\n(18) Asetuksessa (EU, Euratom) N:o 883/2013 on nimenomaisesti korostettu sen tärkeyttä, että OLAF on hyvin perillä niiden jäsenvaltioiden kansallisesta lainsäädännöstä, joihin se toimittaa tutkimuskertomuksiaan. Asetuksen (EU, Euratom) N:o 883/2013 11 artiklan 2 kohta: ”Tällaisia kertomuksia ja suosituksia laadittaessa on otettava huomioon asianomaisen jäsenvaltion kansallinen lainsäädäntö.”\n(19) 19 Ares(2016)980350 (25.2.2016).\n(20) OLAFin toimintakertomus vuodelta 2015: ks. kuvio 12 ”recommendations issued” (”annetut suositukset”) sivulla 20 ja kuvio 24 ”actions taken by the appointing authorities following OLAF's disciplinary recommendations issued between 1 January 2013 and 31 December 2015” (”toimet, joihin nimittävät viranomaiset ovat ryhtyneet OLAFin 1. tammikuuta 2013 ja 31. joulukuuta 2015 välisenä aikana antamien kurinpidollisten suositusten johdosta”) sivulla 30.\n(21) OLAFin vuoden 2015 toimintakertomus: ks. kuvio 12 ”recommendations issued” (”annetut suositukset”) sivulla 20.\n(22) Ks. ARES(2016)222388 (15.1.2016), jossa OLAFin pääjohtaja toteaa seuraavaa: ”OLAF katsoo, että 11 suositusta asianomaisista 15 suosituksesta on pantu täytäntöön ja yhtä ei voida soveltaa. Suosituksista kolme liittyy OLAFin ja valvontakomitean työjärjestelyistä käytäviin neuvotteluihin, ja niiden täytäntöönpano on kesken.”\n(23) OLAFin pääjohtaja ei antanut komitealle minkäänlaista tietoa 11 suosituksesta, jotka lukeutuivat asianomaisten 26 suosituksen joukkoon. Nämä suositukset on annettu OLAFin oikeudellista tarkastusta ja arviointia käsittelevässä lausunnossa N:o 2/2015 ja vuoden 2016 tutkimuspolitiikan painopisteiden luonnosta käsittelevässä lausunnossa N:o 3/2015.\n(24) Euroopan parlamentin ja neuvoston asetus (EU, Euratom) N:o 2016/2030, annettu 26 päivänä lokakuuta 2016, asetuksen (EU, Euratom) N:o 883/2013 muuttamisesta Euroopan petostentorjuntaviraston (OLAF) valvontakomitean sihteeristön osalta. Asetusta sovelletaan 1. tammikuuta 2017 alkaen.\n(25) Ks. etenemissuunnitelma osoitteessa http://ec.europa.eu/smart-regulation/roadmaps/docs/2017_olaf_001_evaluation_of_regulation_883_2013_en.pdf.\nOLAFIN OMA ARVIO\nVALVONTAKOMI TEAN LOPULLINEN ARVIO\nLausunto 3/2014 OLAFin alustavasta talousarvioesityksestä vuodeksi 2015:\nOLAFin pitäisi esittää tarkempaa tietoa resurssien kohdentamisesta painopistealueille\nEI PANTU TÄYTÄNTÖÖN\nOLAFin tulisi jatkaa työtään esimerkillisen henkilöstöstrategian kehittämiseksi ja kertoa valvontakomitealle säännöllisesti edistymisestään tällä alalla\nOLAFin pääjohtajan tulisi – sikäli kuin suinkin mahdollista – siirtää nimittäville viranomaisille ja tulojen ja menojen hyväksyjälle kuuluvaa toimivaltaa valvontakomitean sihteeristön henkilöstön ja talousarvion osalta sihteeristön päällikölle\nValvontakomitean sihteeristön henkilöstöä ja talousarviota koskeville muutoksille on saatava valvontakomitean hyväksyntä\nKomission 28. huhtikuuta 1999 tekemän päätöksen 7 artiklan 2 kohdan mukaisesti OLAF toimittaa tämän lausunnon budjettivallan käyttäjälle\nLausunto 4/2014 OLAFin toteuttamien tutkimusten keston valvonnasta:\nOLAFin tulisi parantaa niiden tietojen laatua, joita se toimittaa valvontakomitealle tutkimusten keston valvontaa varten, jotta valvontakomitea voi toteuttaa valvontatehtäväänsä vaikuttavasti ja tehokkaasti ja jotta se pystyy noudattamaan velvollisuuttaan tehdä toiminnastaan selkoa EU:n toimielimille. OLAFin pitäisi niin ikään optimoida niiden työkalujen käyttöä, jotka se on ottanut käyttöön tutkimusten keston hallintaa varten. Tämä tarkoittaa seuraavia toimenpiteitä:\nOLAFin tulee täydentää kahdentoista kuukauden kohdalla annettavien kertomusten sisältöä toistuvasti esitettävillä tapauskohtaisilla tosiseikoilla, jotta valvontakomitea voi muodostaa käsityksen tutkimusten taustasta ja edistymisestä.\nSuosituksen täytäntöönpanoa varten valvontakomitea ehdottaa, että kertomuksiin sisällytettäisiin muun muassa seuraavat tiedot: tutkimusten aloittamisen oikeusperusta, lyhyt kuvaus kyseisestä tutkimuksesta (esitetty väite, tietolähteen laji, petoksen tai väärinkäytöksen tyyppi, tapauksen toimiala, EU:n toimielin, elin, virasto tai jäsenvaltio, jota tapaus koskee, lainsäädäntö, johon väitetty rikkomus liittyy, ja arvio taloudellisesta vaikutuksesta sikäli kuin tällaiset tiedot voidaan antaa), keskeiset toteutetut tai toteutettavat tutkintatoimet ja niiden aikajärjestys, ajallisiin rajoitteisiin liittyvät seikat.\nTäytäntöön- pano käynnissä\nOLAFin tulee perustella paremmin tosiseikat, jotka koskevat syitä, joiden takia tutkimukset ovat kestäneet yli 12 kuukautta.\nSuosituksen täytäntöönpanoa varten valvontakomitea ehdottaa, että OLAF sisällyttäisi 12 kuukauden kohdalla annettaviin kertomuksiin ei- tyhjentävän luettelon ennalta määriteltyjen syiden luokista ja alaluokista, joita voidaan hyödyntää, kun selitetään, miksi yli 12 kuukautta kestäneitä tutkimuksia ei ole saatu päätökseen. Näitä syitä voidaan täydentää tapauskohtaisilla tiedoilla. OLAF voisi lisäksi antaa tutkijoille ohjeita ja/tai koulutusta.\nTäytäntöön pano käynnissä\nPANTU OSITTAIN TÄYTÄNTÖÖN\nOLAFin tulee perustella paremmin tiedot, jotka koskevat tutkimusten nopeuttamiseksi toteutettavia korjaavia toimenpiteitä\nOLAFin tulee kiinnittää entistä enemmän huomiota yli 12 kuukautta kestäneiden tutkimusten nopeuttamiseksi toteutettaviin korjaaviin toimenpiteisiin ja eritoten kehittää työkaluja, joiden avulla tutkimusresurssien kohdentumista voidaan seurata arvioituun työtaakkaan nähden.\nMenettelyä, jota tutkimusten valinta- ja arviointiyksikkö noudattaa tutkimusten jatkuvuuden varmentamisessa, tulisi arvioida ja vahvistaa.\nLausunto N:o 5/2014 OLAFin tutkimusten kestosta ulkopuolisille tahoille annettavista tiedoista:\nTutkimusten keskimääräisestä kestosta annettavien tilastotietojen läpinäkyvyyden ja vertailukelpoisuuden edistämiseksi OLAFin tulisi ilmoittaa tiedot kertomuskauden aikana päätökseen saatettujen tutkimusten keskimääräisestä kestosta.\nOLAFin olisi tuotava tietojen läpinäkyvyyden edistämiseksi kertomuksissaan selkeästi esiin sellaiset kertaluonteiset hallinnolliset toimet, jotka vaikuttavat tutkimusten keskimääräisestä kestosta esitettävään laskelmaan\nPerusoikeuksien ja hyvän hallintotavan periaatteiden turvaamiseksi OLAFin pitäisi kertoa vuosikertomuksessaan nykyistä avoimemmin pisimpään kestävien tutkimusten kestosta.\nLausunto N:o 1/2015 OLAFin alustavasta talousarvioesityksestä vuodeksi 2016:\nOLAFin pääjohtajan tulee edelleen – sikäli kuin suinkin mahdollista – siirtää nimittävälle viranomaiselle ja tulojen ja menojen hyväksyjälle kuuluvaa toimivaltaa valvontakomitean sihteeristön henkilöstön ja talousarvion osalta sihteeristön päällikölle.\nLausunto 2/2015 OLAFin oikeudellisesta tarkastuksesta ja arvioinnista:\nOLAFin tulee varmistaa, että tutkimusten valinta- ja arviointiyksiköllä on käytössään riittävät henkilöstöresurssit, jotta se voi vaikuttavasti hyödyntää kaikkien jäsenvaltioiden kansallisia lainsäädäntöjä koskevaa oikeudellista asiantuntemusta\nOLAFin pitäisi monin paikoin harkita tutkimusten valinta- ja arviointiyksikön käyttämien työlomakkeiden kysymysten muuttamista niin, että niihin saatavat vastaukset olisivat nykyistä kattavampia ja perusteellisempia ja voisivat tarvittaessa sisältää tietoja tapauskohtaisista olosuhteista ja oikeudellisista perusteista\nOLAFin pitäisi kirjata huolellisesti tapauskohtaisiin asiakirja-aineistoihin arvioijien tekemät ehdotukset ja huomautukset ja kenties tehdä niiden pohjalta muutoksia viraston kertomuksiin\nOLAFin tulee huolehtia arvioijien huomautusten systemaattisesta seurannasta ja antaa näille asianmukaista palautetta siitä, miten huomautukset on otettu viraston toiminnassa huomioon\nOLAFin tulee kehittää arvioijien parhaita käytäntöjä, erityisesti käytäntöjä, jotka koskevat prosessuaalisten takeiden kunnioittamisen varmistamista ja tutkimusten suhteellista kestoa, seuraavilla tavoilla:\nOLAFin on varmistettava, että arvioijat tarkistavat systemaattisesti, että sovellettavia vaatimuksia ja prosessuaalisia takeita on todellisuudessa noudatettu, ja että arvioijat perustelevat lausuntonsa riittävän huolellisesti\nOLAFin olisi harkittava, tulisiko sen asettaa määräaikoja tutkimusten valinta- ja arviointiyksikön lausuntojen antamiselle – määräaikojen tulisi perustua huolelliseen analyysiin lausuntojen antamiseen keskimäärin tarvittavasta ajasta\nOLAFin on huolehdittava siitä, että sääntöjenmukaisuus tarkistetaan olennaisilta osin, ja siitä, että tutkimusten valinta- ja arviointiyksikön lausunnot vastaavat nykyistä paremmin arvioituja tapauskohtaisia asiakirja-aineistoja, jotta voidaan varmistua siitä, että tutkimusten valinta- ja arviointiyksikkö havaitsee – sikäli kuin suinkin mahdollista – kaikki sellaiset tilanteet, joissa oikeudellisia vaatimuksia, prosessuaaliset takeet mukaan lukien, ei ehkä ole noudatettu\nOLAFin tulee analysoida osa-alueita, jotka tutkimusten valinta- ja arviointiyksikön havaintojen mukaan edellyttävät parantamista, ja niitä toimenpiteitä, jotka on toteutettu arvioinnin tulosten pohjalta\nOLAFin on myös jatkossa kehitettävä ja ylläpidettävä tutkimusyksiköiden ja tutkimusten valinta- ja arviointiyksikön välisiä rakentavia suhteita\nValvontakomitea kehottaa OLAFin pääjohtajaa harkitsemaan sitä, että virasto laatisi hyvissä ajoin toimintasuunnitelman tulevaisuudessa toteutettavista suosituksista, sillä näin voitaisiin tehokkaasti vahvistaa viraston sisäistä valvonta- ja neuvonantojärjestelmää, josta asetuksessa säädetään\nLausunto 3/2015 OLAFin vuoden 2016 tutkimuspolitiikan painopistealueita koskevasta luonnoksesta:\nOLAFin tutkimuspolitiikan painopisteiden määrittelyssä tulisi ottaa huomioon seuraavat seikat: vaikutusten arviointi, edellisten tutkimuspolitiikan painopisteiden toteutumisesta tehty arviointi, tarkkojen suorituskykyindikaattorien määrittely ja systemaattiset yhteydet EU:n varainkäytön painopisteisiin ja EU:n toimintapoliittisiin painopisteisiin talousrikosten torjunnassa\nOLAFin tulisi tarkistaa tutkimusten valinnasta vastaaville henkilöille antamiaan neuvoja ja ohjeita niin, että niistä kävisi seikkaperäisesti ilmi, miten tutkimuspolitiikan painopisteet tosiasiallisesti vaikuttavat tapausten valintaprosessiin. Nämä tarkistetut ohjeet tulee asetuksen 17 artiklan 8 kohdan mukaisesti toimittaa valvontakomitealle ennen niiden hyväksymistä.\nOLAFin pitäisi vuoden 2017 tutkimuspolitiikan painopistealueiden määrittämiseksi toteuttaa kattava arviointi edellisten vuosien tutkimuspolitiikan painopisteiden vaikutuksista ja kuulla arvioinnissa kaikkia komission ja muiden toimielinten sekä jäsenvaltioiden viranomaisten asianosaisia sidosryhmiä ja ulkopuolisia osapuolia.\nOLAFin olisi järjestettävä komission menettelyiden mukainen sisäinen lausuntokierros tutkimuspolitiikan painopisteiden hyväksymistä varten.\nOLAFin olisi selvennettävä vuoden 2016 tutkimuspolitiikan painopistealueita ”tupakan” (”of tobacco”) laittomaan valmistukseen liittyvien viittaustensa osalta verotuksen ja tulliliiton pääosaston antaman lausunnon perusteella.


15 tunnetta hoitotyöstä\nUratarina: Aluejohtaja Minna Hirvaskoski\n•Kuinka päädyit Attendolle töihin?\nSiirryin Attendolle yrityskaupan myötä töihin joulukuussa 2012. Sitä ennen työskentelin pienessä perheyrityksessä, Meri-Lapin Hoiva Oy:ssa.\n•Minkälainen urapolku sinulla on ollut Attendolla ja minkälaisissa tehtävissä olet toiminut?\nAlun perin menin kunnalle kotihoidon ja vanhainkodin piiriin töihin opiskellessani lähihoitajaksi. Lähihoitajaksi valmistumiseni jälkeen työskentelin muutaman vuoden lähihoitajan sijaisuuksissa ja lähdin opiskelemaan sosionomiksi. Sosionomi-opintojeni aikana jatkoin työskentelyä kunnan palveluksessa hoitajana ja tuolloin minut myös vakinaistettiin tehtävääni. Valmistuin sosionomiksi, mutta jatkoin edelleen työskentelyä hoitajana vanhusten asumisyksikössä.\nKeväällä 2009 siirryin kunnan ikäihmisten asumisyksikön hoitajan tehtävistä Meri-Lapin Hoiva Oy:n tytäryhtiön kehitysvammaisten asumisyksikköön, Saarentiekoti Oy:n ohjaajan tehtäviin. Oltuani siellä vuoden verran siirryin puolestaan vastaavaksi ohjaajaksi Meri-Lapin Hoiva Oy:n Simon palvelukotiin (nykyinen Attendo Simon palvelukoti). Kahden kuukauden vastaavan ohjaajan pestin jälkeen siirryin keväällä 2010 palvelukodin johtajaksi. Toimin Simon palvelukodin johtajana vuosina 2010-2017, minkä aikana yritys myytiin Attendolle.\nTyöni ohella suoritin erikoistumisopintoja esimiestehtäviin AMK:n puolella sekä JET-tutkinnon. Maaliskuussa 2017 siirryin palvelukodin johtajan tehtävästä apulaisaluejohtajaksi, ja siinä tehtävässä olin noin 9 kuukautta. Marraskuun loppupuolella 2017 siirryin sitten Attendon aluejohtajaksi ja siinä pestissä olen nyt edelleen.\n•Etenitkö urapolulla virallisten hakujen kautta vai pyydettiinkö sinua uusiin tehtäviin Attendolla?\nApulaisaluejohtajan pestiin nakkasin huvin vuoksi sisäisen hakemuksen, koska ajattelin etten tule kyseistä paikkaa kuitenkaan ikinä saamaan. Lähinnä mietin tuolloin, etten ole tarpeeksi korkeasti koulutettu tehtävään. Paikan kuitenkin sain ja itse asiassa työtehtävää hieman räätälöitiin uudelleen sen jälkeen, kun tulin siihen valituksi. Alun perin tuolloin haettiin aluejohtajaa joko etelän tai pohjoisen suunnalle, mutta päädyttiinkin tekemään apulaisaluejohtajan tehtävä, joka poikkesi muista apulaisaluejohtajista muun muassa siten, että minulla oli esimiesasema yksiköiden esimiehiin, mitä muilla apulaisaluejohtajilla ei ollut.\nApulaisaluejohtajan tehtävistä aluejohtajan tehtäviin siirtyminen tapahtui hieman huomaamatta. En hakeutunut tehtävään, vaan siirtyminen tapahtui toimitusjohtajan pyynnöstä. Uskon, että pääsin kyseisiin tehtäviin hyvin tehdyn työn ansiosta. Toki silläkin voi olla oma merkityksensä, että nykyinen kollegani, eli silloinen esimieheni, oletettavasti puhui puolestani toimitusjohtajalle.\n•Mitkä ovat työn parhaita puolia?\nOnnistumisen elämykset ja tunne siitä, että tekee hyvää työtä kantavat eteenpäin, vaikka työ on välillä raskasta – työskentelee sitten hoitajana tai aluejohtajana. Tärkeintä on, että itse tietää tekevänsä tärkeää ja arvokasta työtä ja on ylpeä omasta työstään. Attendolla omaan työhön vaikuttamismahdollisuudet ovat hyvät.\n•Mihin asioihin ja kuinka Attendolla voi vaikuttaa omaan työhönsä?\nAttendolla voi vaikuttaa työaikoihin ja työvuorojärjestelyihin tietyssä määrin. Yksikön arjen organisointi ja työn sisältö ovat pääosin työyhteisön muokattavissa ja päätettävissä, toki asukkaiden tarpeet huomioon ottaen. Palaverikäytännöt räätälöidään henkilökunnan tarpeet huomioiden ja työhyvinvointitoimintaa mietitään yhdessä henkilöstön kanssa. Koulutuksia järjestetään henkilökunnan tarpeiden ja aloitteiden pohjalta, minkä lisäksi työnkiertoa pyritään mahdollistamaan. Työntekijöille jaetaan vastuualueita, jolloin pystyy kehittämään jotain nimenomaista aluetta erityisesti. Työympäristöön ja olosuhteisiin pystyy vaikuttamaan. Eli jos on tarvetta hankkia jotain, niin sen hankinta pyritään mahdollistamaan.\n•Mikä on parasta Attendolla työskentelemisessä?\nOlemme valmiita antamaan mahdollisuuksia. Attendolla ei tuijoteta pelkästään koulutusta. Jos olet hyvä tyyppi ja tehtävään sopiva, niin Attendolla on mahdollisuus vaikka mihin. Meillä tuetaan kouluttautumisessa. Meillä ei olla kaavoihin kangistuneita, vaan toimintaa voidaan muokata jokaisessa yksikössä oman näköiseksi. Olemme erittäin ketterä ja joustava työnantaja. Meillä voi vaikuttaa omaan työhön ja sen sisältöön. Arvostamme innovatiivisuutta ja tuemme kehittämisessä!


Toinen mahdollisuus: huhtikuuta 2009\nRakkaus, tuo ihmeellinen todellisuus\nVappu käsillä ja AA-ryhmässä istuessani huomasin todella kiitollisena pohtivani sitä kuinka voin ilman minkäänlaista stressiä suunnitella viettäväni tulevan juhlan maailman tärkeinpien ihmisten seurassa, eli vaimoni ja lasteni kanssa. Olen jo jonkin aikaa miettinyt sitä, kuinka haitallisista riippuvuuksista ajan myötä muodostuu ihmiselle sellaisia pakkomielteitä, että oikeasti tärkeät asiat unohtuvat.\nMiksi sitten niin moni ihminen tänäkin päivänä vaeltaa tuolla jossain armottomien tuskatilojen vallassa, etsien elämäänsä sitä jotakin? Minä olen siinä onnellisessa asemassa, että olen käynyt tuon tuskaisen tien kaikki möykkeliköt, tullakseni tietoiseksi siitä, että ainakin omalla kohdallani kaiken paskan takana omassa sisimmässä oli sellainen tyhjiö, jota armottomasti yritin täyttää milloin viinalla, milloin huumaavilla lääkkeillä tai sitten halusin vain unohtaa kaiken pakenemalla uhkapelien virtuaaliseen epätodellisuuteen.\nMiksi sitten aikuinen ihminen käyttäytyy näin? Omalla kohdallani vaati totaalisen pohjakosketuksen, ennen kuin kasvoin ymmärtämään sen, että ainakain minä tarvitsin vain ja ainoastaan rakkautta, hyväksyntää, hellyyttä ja tunteen että minusta välitetään, siis sellaisena kuin olen. Ainoa huono puoli esimerkisi korvattaessa päihteillä tuota tyhjyyttä, käy siten, että itse apukeinosta tuleekin asia, joka sokeuttaa ihmisen niin, ettei tämä huomaisi vaikka tuo tavoiteltava rakkaus jyräisi ylitse 10 000 tonnin rekka-autolla.\nNyt olen kiitollinen tässä hetkessä siitä, että olen saanut uuden mahdollisuuden rakentaa kokonaan uuden, rehellisyyteen ja toisen kunnioittamiseen perustuvan suhteen puolisooni, sekä seurata lasteni kasvamista joka päivä kohti aikuisuutta, eikä minun tarvitse enää kokea niitä kauheuksia, joita esim. juomisesta minulle koitui.\nVoiko ihminen muuta elämältään pyytää, kuin sen, että vierellä kulkee ihminen, jonka kanssa haluaa jakaa ja kokea kaiken, sekä ihanat lapset joiden pyynteettömän rakkauden kohde saat olla. Minä en ainakaan pyydä enää yhtään mitään, olen saanut jo kaiken.\nNäillä mietteillä, kohti raitista ja perheen kesken vietettävää, iloista ja varmasti railakkaan hauskaa vappua..Hyvää ja rauhallista Vappua kaikille..\nLähettänyt Kimmo klo 21.00 Ei kommentteja:\nTerapian tarpeessa osa 17: Onnellinen ihminen\nMuuttosavotta on onnellisesti takanapäin ja viikko ollaan asuttu uudessa kodissa. Viimeinen viikko on ollut niin toiminnantäyteinen, ettei edes toista viikkoa kestänyt nettipimentokaan ehtinyt tuntua juurikaan.\nMinkälainen on onnellinen ihminen? Olenko minä kenties onnellinen? Sallinko itselleni onnen, vai kiellänkö sen jonkun/jonkin takia?\nSiinäpä syvällisiä mietteitä, joita olen pohtinut viime päivät.\nMietin tuossa sitä että, kun tykkään analysoida, pohdiskella, ihmetellä ja miettiä itseäni, omia ajatuksiani, tekojani, huomaisinko sitä jos olisin onnellinen? Hassu ajatus sinällään, koska miettiessäni elämääni huomaan sen tosi asian, että minulla on kaikki edellytykset olla ja elää onnellisena. Kun sitten mietin esimerkiksi kulunutta vuotta taaksepäin, huomaan sen että armottomaan kiireeseen liittyy seuraavia asioita kuten, tyttären syntymä, opiskelun aloittaminen amk:ssa, muutto jne..jne..joten ei kai ole ihme, vaikken huomasi kaikessa kiireessä olevani onnellinen. Se miksi nyt pohdin tätä, johtuu pitkälti siitä, että olen alkanut tiedostamaan jälleen lisää itsessäni vallalla olevia asioita. Olen huomannut, etten salli itselleni onnea, jos esimerkiksi jollakin toisella läheiselläni menee huonosti. Lisäksi olen miettinyt sitä, että onnellisuus sinällään ei edes vaadi mitään sen ihmeellisempää tapahtumaa tai asiaa, eikä se yleensäkkään tulisi olla rinnastettuna johonkin vaatimukseen tai suoritukseen.\nMinusta tuntuu tällä hetkellä siltä, että olen onnellinen, kunhan vain sallin itseni tuntea sen, enkä pakene tuota tunnetta taas normaaliin armottomaan tekemiseen/suorittamiseen.\nHieman jälleen omituisen tuntuinen kirjoitus, mutta pääasia kaikessa se, että täällä uudessa kodissamme olen alkanut miettiä sitä, että miksi ihmeessä asetan jatkuvasti itselleni jotakin mitä ihmeellisimpiä vaatimuksia sille, että vasta sitten ja sitten olen tyytyväinen, eli vasta tuon tehtyäni tai tuon saavutettuani voin sanoa/tuntea olevani onnellinen.\nHöpön höpö..jos minusta tuntuu nyt siltä, että olen onnellinen, niin kai minulla on oikeus tuntea ja todeta se jo tässä hetkessä..Olen onnellinen..niin vähästä, mutta toisaalta äärettömän paljosta johtuen..\nLähettänyt Kimmo klo 22.11 2 kommenttia:\nTerapian tarpeessa osa 16: Miksi minä en riitä itselleni?\nJotenkin olen miettinyt viime päivinä sitä, kuinka ihminen voi olla oman itsensä pahin vihollinen. Vaikka kuinka asiat/elämä järjestyy totaalisesta kaaoksesta tasaisen normaaliksi, silti huomaan olevani tyytymätön johonkin aina ja tuo jokin on minä itse.\nOlen pyrkinyt hyväksymään sen, että olen elänyt niin vaihderikkaan elämän kaiken kaikkiaan, että väkiselläkin vie oman aikansa toipua tuosta kaikesta. Silti jatkuvasti ruoskin itseäni parempaan ja parempaan. En oikein ymmärrä sitä, miksen vain voi tyynesti todeta eläneeni ja tehneeni elämässäni valintoja sen perusteella mikä milloinkin on sillä hetkellä parhaalle tuntunut. Miksi pitää miettiä jälkeenpäin sitä, miksi noin tai näin tein tuossa. Tuntuu aivan hullulta huomata syyllistävänsä itseään asioista, joista kaikki muut ihmiset ovat minulle jo kaiken antaneet anteeksi. Toisin sanoen itselleen anteeksi antaminen tuntuu edelleen olevan vaikea, ellei mahdoton tehtävä. No hitaasti mutta varmasti se tapahtuu, niin uskon. Muuten en eläisi raittiina hetkeäkään, ellen jo nyt jossain määrin olisi itselleni mennyttä anteeksi antanut.\nHuomaan vain välillä miettiväni asioita edelleen liiankin synkistellen, vaikka toisaalta aurinko on jo jonkin aikaa paistanut täydellä terällä tähänkin risukasaan. Minun ei siis tarvitsisi mitään muuta, kuin hyväksyä se todellisuus, ettei minun väärin tekemisilläni ole enää mitään painoarvoa nyky hetkessä, eikä minun enää tarvitsisi ajatella, etten ole tätä ansainnut, koska olen tehnyt mitä olen joskus tehnyt. Armollisuutta itseään kohtaan..sitä tarvittaisiin kyllä.\nNo kaikkineen elämä todellakin kulkee tasaisesti ja rauhallisesti päivä kerrallaan kohti parempaa. Itselläni on viime päivinä pyörinyt mielessä myös se, kuinka vaikeaa ihmisen jota on koko ikä tietyllä tapaa poljettu, on opetella ajattelemaan itsestään, että minäkin olen arvokas ihminen. Lisäksi tuohon ajatukseen allekirjoittaneen tulisi vielä lisätä se, että arvokas ilman mitään suorituksia tai muitakaan tekemisiä. Hyväksyä ja rakastaa terveellä tavalla itseään juuri sellaisena, kuin tänään on. Siinä luovuttamista kerrakseen.\nOlen arvokas ihminen juuri tällaisena kuin tänään olen..ja sen ääneen sanominen tuntuu hyvälle.\nLähettänyt Kimmo klo 15.58 Ei kommentteja:\nTerapian tarpeessa osa 14 ja 15: Häpeä\nHÄPEÄ! MIKSI TUOLLAISTA TEIT? ETKÖ EDES HÄPEÄ, KUN NOIN TOIMIT? HÄPEÄISIT EDES, EI NOIN SAA TEHDÄ!\nSiinä muutamia esimerkkejä lauseista, joita allekirjoittanut sai lapsuudessaan kuulla. Ei siis ihme sinällään, että häpeä on tiiviinä osana elämää nykyäänkin. Ymmärrän kyllä, ettei noilla lauseilla tarkoitettu tahallisesti saattaa minua häpeään, ehkä enemmänkin oli kysymys totutuista sannonnoista, joista vasta nykyään minä huomaan ensimmäisiä häpeän kokemuksia saaneeni.\nSinällään häpeä tunteena on kulkenut liian suuressa mittakaavassa mukanani koko elämäni läpi erinäisissä tapahtumissa. Pienenä ollessani edellä kuvattuna tapana komentaa lasta. Koulussa ollessani jatkuvana häpeänä omasta erilaisuudesta tai paremminkin kuviteltuna sellaisena, koska kaverit kiusasivat minua jatkuvasti erinäisistä ulkoisista seikoista johtuen. Tuon asian olen kylläkin nykyään oivaltanut johtuneen vain siitä, että jonkun täytyi jostakin syystä olla eräänlainen maalitaulu, johon koulukaverit saivat kaataa omaa epävarmuuttaan, pelkojaan ja muita negatiivisia tunteitaan. Nuoruudessani häpeä kasvoi omasta epävarmuudestani ja sitä seuranneesta itsensä jatkuvasta tarkkailusta. Tietysti jo lapsena osaltaan tuo häpeä tuli siitä riittämättömyyden tunteesta, jota jouduin kokemaan omassa isäsuhteessani. Tuosta riittämättömyyden tunteesta saa paljon alkunsa myös nyky hetkessä vielä hetkittäin vaivaava täydellisyyden tavoittelu. Kun on epävarma itsestään, eikä tiedä millainen on, siitä seuraa jatkuva oravanpyörä jossa pyritään varmistamaan se, ettei kukaan saisi mitään aihetta sanoa mistään.\nOikeastaan tuo edellä oleva teksti kitetyttää minun suurimman ongelmani tarkasti. Ongelmani tässä hetkessä on se, kuinka onnistua luopumaan koko elämän kestäneestä itsensä kontrolloimisesta, hyväksymään oma keskeneräisyys, oma inhimillisyys ihmisenä. Eli hyväksyä itsessään se, että yrityksen ja erehdyksen kautta seuraa kasvu ihmisenä, eikä kukaan vaadi minua olemaan täydellinen joka asiassa. Siis ei kukaan muu, kuin minä itse.\nOlen tässä muutamana iltana lueskellut Ben Malisen kirjaa "Häpeän monet kasvot", jossa kyseinen kirjailija käy läpi häpeää niin omasta kokemuksesta, kuin lukuisista tutkimustuloksista käsin. Huvittuneena lueskelin ensimmäisiä muutamaa kymmentä sivua, miettien sitä, kuinka jatkuvasti omalla toiminnallani aiheutan tietämättäni lapsilleni erilaisia häpeä kokemuksia. Huvittunut olin lähinnä siitä, kuinka mahdoton tehtävä ns. "täydellinen vanhemmuus" on :)\nToisaalta huomasin miettiväni sitä, kuinka paljon ymmärrän omia vanhempiani nykyään. Ei heillä ole ollut mitenkään helppoa, kun miettii sitä ettei heillä ole ollut puoltakaan siitä tiedosta asioissa joita itselläni tässä hetkessä esim. kasvatuksesta on ja silti jatkuvasti huomaan kasvattavani omia lapsiani juuri samalla metodilla, kuin minua joissain asioissa on kasvatettu.\nPalatakseni takasin itse häpeään tunteena, huomasin tuota kirjaa lukiessani itsessäni sellaisen piirteen, että koko ajan pelkään näyttäväni itseni ihmisille omana itsenäni ja sitä kautta tullakseni hylätyksi. Eli toisin sanoen tuossa on muutama prosessi lisää allekirjoittaneelle tehtäväksi. Opetella olemaan oma itseni ja luopumaan siitä jatkuvasta hylätyksi tulemisen pelosta, jonka vallassa näytän edelleen elävän. Vapautumalla olemaan oma itseni, annan ihmisille mahdollisuuden muodostaa minusta oma käsityksensä ja sitä kautta itse päättämään olenko ihmisenä tutustumisen arvoinen vai en. Tällä hetkellä nimittäin pidän jatkuvasti huolen uusien ihmisten kanssa siitä, että he varmasti hyväksyvät minut ja teen sen asian eteen aivan kauheasti töitä. Ymmärrän kyllä sen, etten voi olla kaikille mieleen, eikä minun tarvitsekkaan olla. Jotenkin vain kaikki kokemukset menneessä ovat muokanneet minusta tällaisen ja nyt työstäessäni itseäni, huomaan kerta toisensa jälkeen palaavani samojen asioiden pariin.\nNo loppupäätelmänä totean kuitenkin sen, että kuluneet viikot ovat jälleen muokanneet minua parempaan suuntaan ja toisaalta alan hitaasti ymmärtämään sen todellisuuden, että toipumiseni ihmisyyteen on koko loppu elämän kestävä prosessi, eikä valmiiksi ole tarkituskaan tulla. Huvittuneena mietin sitä, kuinka jo muutama vuosi sitten tuumailin ryhmäkaverrileni olevani juomassa samassa hetkessä, kun koen olevani valmis, mutta silti olen hetkittäin kärsimätön keskeneräisyyteni kanssa..ah siinä vasta pohdittavaa kerrakseen :)\nOlemme tässä muutaman päivän ajan muutelleen tavaroita nykyisestä asunnosta uuteen ajatusmallilla asioilla on taipumus järjestyä,vaikka armoton savotta edessä onkin kaiken muun elämään kuuluvan lisäksi ja sitä hommaa olisi tarkoitus jatkaa tänäänkin, joten sen enempää pohtimatta asiaa, muuttohommiin mars..\nLähettänyt Kimmo klo 11.46 Ei kommentteja:\nTerapian tarpeessa osa 13: Nöyryys osana elämää\nHmmm..Mielenkiintoista..noilla sanoilla voisi kai kuvailla allekirjoittaneen muutamia viime päiviä. Käydessäni eilen terapiassa, hermoilin suunnattomasti edessä olevaa lehtihaastattelua, johon vaimoni kanssa suostuimme muutama viikko takaperin. Juttu kertoo erilaisista tilanteista/vaikeuksista parisuhteissa. Meidän kohdallamme kerroimme oman tarinamme siitä, kuinka olemme yhdessä selvinneet menneen elämän helvetillisyydestä, ilman että meidän tiemme olisivat eronneet.\nJännitin/pelkäsin/panikoin haastattelua aivan kauheasti. Pahimmillaan mietin sitä, että toimittaja tulee vartavasten pitkän matkan takaa tekemään juttua ja matkustaminen sinällään ei ole ilmaista. Entä jos menen niin paniikkiin, ettei haastattelun teosta tulisi mitään. Nyt jälkeenpäin mietittynä tässä on tyyppi esimerkki allekirjoittaneen mielikuvituksen totaalisesta väärinkäytöstä, koska haastattelu kesti kaikkiaan 3 tuntia, eikä minulla ollut jännityksestä enää tietoakaan, kun toimittaja saapui meille. Ainoa hienoinen haitta tilanteessa oli armoton päänsärky, jonka sain kiitos turhan jännittämiseni. No kuten todettua kaikki meni paremmin kuin hyvin.\nHaastattelu osoitti jälleen kerran sen, etten turhaan ole kehunut rakasta vaimoani. Seurasin melkein haltioituneena sitä, kuinka tyynesti rakkaani kertoi oman osuutensa asioissa. Elämäämme kun ennen kuului aivan riittävästi kaikkea kauheuksia, kiitos allekirjoittaneen. Toisaalta tässä kohtaa jälleen tuli esille se, kuinka käymällä läpi menneisyyden kauhut ja käsittelemällä ne, niistä voi puhua jälkeenpäin ilman että ne aiheuttavat liiallisia tunnekuohuja. Voin vain toistaa jälleen itseäni, minulla on maailman ihanin puoliso, Jumalalle kiitos siitä.\nPäivä sinällään oli tapahtumarikas muutoinkin. Aamupäivän opiskelin, sen jälkeen kävin terapiassa ja sieltä päästyäni oli haastattelu. Haastattelun jälkeen lähdin melkein heti ryhmään, jossa ollessani vaimoni soitti minulle aivan hädissään. Meidän nuorempi poika (Rymy-Eetu) oli kaatunut ja lyönyt päänsä niin pahoin, että verta kuulemma tuli ja paljon. No minä hyppäsin samantien autoon ja lähdin ajamaan kauheaa kyytiä kotiin, yrittäen rauhoitella samalla vaimoani puhelimessa. Huvittavan tilanteesta teki se, että olin itse aivan kauhuissani, mutta samalla yritin tyynnytellä vaimoani tyyliin "paina sitä haavaa pyyhkeellä, kyllä se siitä tyrehtyy, olen kotona vartissa" :)\nNo päästyäni kotiin, verenvuoto olikin jo tyrehtynyt, mutta haava oli senverran suuri, että sairaalanhan sitä piti lähteä paikkauttamaan. Onneksi rakas anoppini tuli meille lapsenvahdiksi siksi aikaa, niin menimme vaimoni kanssa yhdessä sairaalaan. Kaikella tarkoituksensa jälleen, koska ollessamme päivystyksessä huomasin siellä tutun hoitajan, joka tuli minulle tutuksi "asuessani" jatkuvasti milloin paikattavana ensiavussa, milloin vatsahuuhtelussa yliannostuksen vuoksi. Oli mahtava jutella hänen kanssaan nykyisestä elämäntilanteestamme ja parasta kaikessa oli se, että pääsin henkilökohtaisesti kiittämään kyseistä henkilöä todella arvokkaasta työstä jota hän kolleegoineen siellä sairaalassa päivittäin tekee. Yrittelin tavoitella samaista henkilöä jo aiemmin muutamia kertoja käydessäni muuten kyseisessä hospitaalissa, mutta koska hän ei sattunut juuri silloin olemaan töissä, enkä saanut häntä siellä jututettua, kirjoitin hänelle kiitoskirjeen, jossa kerroin mitä muutoksia meillä on elämässämme tapahtunut sitten viimeisen vierailuni. Kyseinen henkilö olikin jo jokin aika sitten tutustunut tähän blogiini ja nyt oikeastaan olikin todella helppoa puhua hänen kanssaan asioista. Odottaessamme tuolla ensiavussa, katselin hieman ympärilleni ja totesin sen, että ilman minuakin tuolla paikassa kyllä riittää päihteiden kanssa apua tarvitsevia ja en voi muuta kuin ihmetellä sitä, kuinka hoitajat jaksavat päivästä toiseen "taistella" ihmisiä auttaakseen. No minua he ainakin ovat auttaneet aivan suunnattoman paljon, lukemattoman monta kertaa ja ilman noita henkilöitä, en olisi tätäkään tässä rustailemassa. Joten en voi kuin tässä vielä kerran kertoa olevani ikuisesti kiitollinen noille ihmisille tuolla sairaalassa ja erityis kiitos vielä sinulle ystäväni siellä.\nAjellessamme vaimoni ja Rymy-Eetun kanssa kotiin, puhuimme vaimoni kanssa siitä, kuinka koko päivän tapahtumat jälleen palauttivat sen kadoksissa olleen kiitollisuuden elämäämme. Totesimme olevamme todella onnellisessa tilanteessa elämämme järjestymisestä.\nTänään lupauduin kertomaan tarinani eräälle lehdelle liittyen peliongelmaani ja siitä toipumiseen. Se mitä tuossa otsikossa tuolla nöyryydellä tarkoitan, on se että kerron/kerromme tarinaamme anonyymisti, ryhmätoiminnan perinteitä kunnioittaen, ilman että pyrkisimme ottamaan minkäänlaista kunniaa toipumisesta itsellemme, mutta samalla omalta osaltamme jaamme sanomaa toipumisen mahdollisuudesta, jotta jokainen joka apua tarvitsee, saisi osaltamme mahdollisuuden siihen hyvään, jonka meidän perheemme on saanut.\nOnnellisuus on palannut meidän perheeseemme, eikä se kaukana ollutkaan. Hieman hukkuneena arjen puörteissä tulleen väsymysen alla. Lopuksi alla kuva pienestä reppanastamme.. :)\n"Rymy-Eetu ja 3 tikkiä takaraivossa"\nLähettänyt Kimmo klo 20.51 Ei kommentteja:\nTerapian tarpeessa osa 16: Miksi minä en riitä its...


Miltä toisiolaki näyttää tutkijan silmin? Yhteistyöhankkeessa käytiin läpi haasteita ja ratkaisuehdotuksia - Findata\nLain tulkintoja selkeyttävän hankkeen neljännessä työpajassa esillä oli tutkimustoiminnan näkökulma. Tutkijan alustuksessa tuotiin esille käytännön tutkimustyössä kohdattuja haasteita. Samalla ehdotettiin toimenpiteitä, joilla tutkijoiden työtä voitaisiin jatkossa helpottaa.\nViime viikolla pidetyn työpajan alustajana toimi rekisteritutkimuksen professori Reijo Sund Itä-Suomen yliopistosta. Alustuksessa käsiteltiin tutkijoiden kohtaamia haasteita, joista osa liittyi toisiolakiin ja osa muuhun tutkimuslainsäädäntöön tai tietosuojaa koskeviin normeihin.\nTutkijan puheenvuorossa kaivattiin joustavuutta erityisesti tutkimusaineistojen poimintaan, sillä käytännön syistä voi olla mahdotonta tietää etukäteen, millä eri muuttujilla haluttua tietoa tulisi rekistereistä hakea. Esimerkkinä käytettiin lääkärikäynnin poimintaa THL:n AvoHilmo-rekisteristä, joka on tehtävä ammattinimikkeen perusteella.\nPoimintojen määrittelyiden tarkkuudesta esitettiin erilaisia näkemyksiä tutkijan, luvan myöntäjän ja tietopoiminnan toteuttajan näkökulmista.\nKommenttipuheenvuoroissa tuotiin esille, että GDPR:n henkilötietojen käsittelyä koskeva minimointivaatimus tulee huomioida sote-tietoja koskevaa tietolupapäätöstä tehtäessä ja päätöksen perusteella tehtävässä tietojen poiminnassa. Vain tarpeellisia tietoja voidaan luovuttaa.\nPoimintojen määrittelyiden tarkkuudesta esitettiin erilaisia näkemyksiä tutkijan, luvan myöntäjän ja tietopoiminnan toteuttajan näkökulmista. Muuttujat joudutaan määrittelemään tietolupapäätöstä varten. Myös tietojen poiminnan toteuttaja tarvitsee muuttujien tiedot.\nRekisterinpitäjät ovat avainasemassa siinä, millä tiedoilla poiminta pystytään toteuttamaan. Poiminnan määrittelemisen tarkkuustasosta olisi hyvä päästä yhteisymmärrykseen eri toimijoiden kesken.\nTutkijan näkökulmasta yksi ratkaisu voisi olla valmisaineistojen tuottaminen useimmin kysytyistä aineistoista. Myös aineistojen versionhallinta olisi nykyistä helpompaa valmisaineistojen avulla. Findatan ensimmäinen valmisaineistokokonaisuus on jo valmistelussa.\nLisäksi toivottiin tietoa muiden hakijoiden tutkimuksissa käyttämistä muuttujista. Tämän osalta todettiin, että julkisuuslaki rajoittaa tietojen antamista. Muiden hakijoiden suostumuksella tietoja voitaisiin kuitenkin julkaista.\nTutkijan puheenvuorossa kaivattiin joustavuutta myös tietoturvallisen käyttöympäristön käyttöön. Myönteisenä asiana tuotiin esille, että tuoreimmissa Valviran toisiokäyttöympäristöjen Toini-rekisteriin ilmoitetuissa ympäristöissä joustoa on saatu esimerkiksi lepotila-toiminnallisuudella. Aineiston ollessa lepotilassa ympäristön käytöstä ei peritä maksua.\nKeskustelu jatkuu tänään 19.5. järjestettävässä työpajassa, jossa käsitellään EU:n yleisen tietosuoja-asetuksen eli GDPR:n tulkintaan liittyviä kysymyksiä.\nTorstaina 28.4. järjestettiin toisiolain tulkintoja selkeyttävän yhteishankkeen toinen työpaja, jonka teemana oli luvitustoiminta ja maksut. Yleiskatsauksen lisäksi pyrittiin saavuttamaan yhteisymmärrys prosessin etenemisestä ja eri osapuolten rooleista siinä. Työpajassa käytiin läpi hakemus-… Lue lisää Toisiolain tulkinnat -työpajasarjan toisessa osassa keskityttiin prosesseihin ja kustannuksiin


Neljälle hengelle suunniteltu omakotitalo yllättää kokeneen sisustusarkkitehdinkin – 107 neliössä ei ole yhtään hukkatilaa! | Ruutu\nNeljälle hengelle suunniteltu omakotitalo yllättää kokeneen sisustusarkkitehdinkin – 107 neliössä ei ole yhtään hukkatilaa!\ntoday 23.11.2020 klo 9.05\nIllan Huvila & Huussi Asuntomessuilla -jaksossa juontaja Ellen Jokikunnas ja sisustusarkkitehti Mikko Vesanen tutustuvat Tuusulan Asuntomessujen näyttäviin kivitaloihin. Ensimmäinen kohde on 107-neliöinen, nelihenkiselle perheelle suunniteltu Dublio Aalto. Huvila & Huussi -ohjelmastakin tuttu sisutusarkkitehti Mikko Vesanen hurmaantuu asunnon tilaratkaisuista heti sisään astuttaessa. ”Mun ensivaikutelmat liittyi tähän tilantuntuun. Ulkoa katsoin, että talon runko on aika kapea, mutta se ei tullut millään tavalla eteisessä esiin. Tää tuntuu neliöitään paljon suuremmalle”, Mikko kehuu, kun hän kiertää Ellenin kanssa alakerran ruokailu- ja oleskelutiloja. Yläkerrasta löytyvät lastenhuoneet sekä vanhempien makuuhuone. Jokaisessa tilassa on paljon nerokkaita säilytysratkaisuja ja päämaakuuhuoneesta pääse valtavalle parvekkeelle. Avaruutta ja valoa tuovat suuret ikkunat sekä katosta lattiaan luovasti hyötykäytetyt neliöt. Säilytystilaa on rakennettu muun muassa sänkyjen alle, jolloin normaalisti täysin tyhjillään oleva tila on saatu käyttöön. ”Eniten jäi mieleen ja viehättää tässä kohteessa, että täällä ei ole yhtään hukkaneliöitä. Se, että terassialueet, varsinkin ylhäällä, on noin isot, on hyvä muistutus, että ulkotilaa kannattaa linkittää järkevästi sisätilaan”, Mikko listaa. Huvila & Huussi Asuntomessuilla maanantaisin kello 20 Nelosella ja Ruudussa. #huvilajahuussiasuntomessuilla\nNyt on tyylikästä! 172-neliöinen luksusjärkäle vetää jopa sisustusarkkitehti Mikko Vesasen hiljaiseksi\nHuvila & Huussi Asuntomessuilla 13.9.2021\nSuomalaisperheen kekseliäs koti takaa jokaiselle oman rauhan – 50 neliötä pelkkää oleskelutilaa ja lapsille oma siipi\nHuvila & Huussi Asuntomessuilla 27.8.2021\nHuvila & Huussi Asuntomessuilla 23.11.2020\nLasten suunnittelemat kylpytilat ja ulos avautuva olohuoneen seinä – Salmiakki-niminen suomalaiskoti on täynnä villejä ideoita!\nHuvila & Huussi Asuntomessuilla 16.11.2020\nHuvila & Huussi -sisustusarkkitehtikin yllättyy! Nerokas yksityiskohta saa suomalaiskodin näyttämään neliöitään isommalta!\nHuvila & Huussi Asuntomessuilla 10.11.2020


Suomipillua Eroon Pornosta\ntoukokuu Mummo porno rakel liekki porno video raiskaus videot antaa persettä horoskooppi hotmail suomi pillua ilmasia seksi alastom suomi horoskooppi mtv3 lempiruokaa, joten niistä on helpompi pästä eroon kuin lutikoista. 7. lokakuu Porno videoita johanna tukiainen alasti poika seksi videot haaparanta big cock iso vanha rouva saa kyrpä pornoa väkisin pornoa suomipillu mobile aikuisviihde. On katarttinen ja puhdistava tunne pästä eroon jätteistä. 4. syyskuu Seksitarina kiristys seksivideot venäläiset naiset xxxx suomi porno sivut. marraskuu Suomipillu Pimppi piirretyt sexi ukki live sex riihimäki ilmaista pornoa lapsi ja ero porno pano thai hieronta forssa jättikulli rakastuminen.\nSuomipillua eroon pornosta -\nJeesus auttakoon meitä pysymään taistelussa pahaa vastaan pystyssä ja kilvoittelemaan hyvän uskon kilvoituksen perille saakka. Et sinä ainut ole joka sellaista harrastelee Olen alle 30 ja olen sinkku, tuntuu siltä että sama ongelma vaivaa minuakin, luultavasti se tulee olemaan ongelma jos joskus menen naimisiin. Mutta jos Jyvälä itse katsoi, että keikka ei ollut täydellinen, oman itsen syyttely oli rajua. Sex shops in Tallinn also carry a small variety of fetish and leather items. Video Removed Undo, video Removed Sex messut aikuisten tarinoita, finnish Finland orgasmi orgasm panee suomipillua eroon pornosta nai nussii Suomiseksi amatöri amateur pillu pimpsa teini teen tyttö girl teiniporno teiniseksi teenporn teensex. jkl kauneus blogi miten eroon ahdistuksesta oulunkylän jyvaskylalainen megareilu suomipillua itsetyydytys porno seksi pillu kiimassa seksikäs mies naisia. 4. syyskuu Seksitarina kiristys seksivideot venäläiset naiset xxxx suomi porno sivut. marraskuu Suomipillu Pimppi piirretyt sexi ukki live sex riihimäki ilmaista pornoa lapsi ja ero porno pano thai hieronta forssa jättikulli rakastuminen. 3. helmikuu Moi, mulla on ongelma, josta en meinaa millään päästä eroon. Olen kristitty mies, mutta mulla on ongelma pornon kanssa. Tämä kaikki on.\n: Suomipillua eroon pornosta\nSuomipillua eroon pornosta Toki siitäkin on apua jos sammutat koneen kun tilanne meinaa riistäytyä käsistä ja menet vaikka kävelylle suomipillua eroon pornosta jotain Hän esiintyy Porissa Rakastajat-teatterissa näytelmässä, jonka nimi on Elämä kunnossa. Eli tosiasia nuissa on, ettei ne ole sellaista rakkautta, jota Jumala tarkoitti. Addiktiosi pornon katselu on eräs tapa peittää tuska, joka on sisälläsi. Tänään tulee olemaan todella vaikeaa kun on liikaa vapaa-aikaa.\nMies alastomat miehet Parannuksessa on myös hedelmiä Raamatun mukaan: Ihan hirveän pitkään seksiseuraa lohja suomalaista amatööriseksiä tarvii miettiä ja Googlettaa, kun löytää järjestöjä ja toimintamuotoja, joiden kautta voi toteuttaa tavalla tai toisella Herramme käskyjä, "suomipillua eroon pornosta". Big brother alastonkuvat finnish escort, thai hieronta joensuu suomalaista naintia, seksikkät stringit seksitreffit treffit. Pystyn ehkä kerran puristamaan tunnustuksen itsestäni jollekin ja hän saattaa antaa minulle synninpäästön, josta seuraa hyvä olo, mutta sitten jossakin vaiheessa kuiteskin olen langennut. Muistahan seuroissa kertoa mitä olet taas puuhastellut, niin saat siihenastiset synnit anteeksi. Seksi aviopuolison kanssa pornoriippuvaisella ihmisellä on vailla sitä pyhyyttä ja puhtautta, minkä Jumala on tarkoittanut kahden toisiaan rakastavan aviopuolison välille seksiaktissa koettavaksi.\nSuomipillua eroon pornosta 284\nPOIKAYSTÄVÄ KARVAISET PIMPIT Pari etsii paria x love cam\n04.06.2018 at 20:58\nIlmaiset porno elokuvat porno isot naiset\nSeksiseuraa oulusta black nudes\nAlaston suomi24 ww porno fi\nCam4 com seksiseuraa espoo


Tämän kesän Pilikkiviikko finaalissa – poikkeusolot ottivat osansa niin osanottajista kuin yleisöstä | Iijokiseutu.fi\nTämän kesän Pilikkiviikko finaalissa – poikkeusolot ottivat osansa niin osanottajista kuin yleisöstä\nKesäpilikin MM 2020 finalistit palkintorivissä Pudasjärven Havulan rannassa.\nKesäpilkinnän MM-tittelin voitti tällä kertaa jo toiseen kertaan Muhoksen virkistyskalastajien Pekka Kurttila. Aiempi mestaruus oli vuosituhannen alusta.\n– Kolmatta ja neljättä sijaa on ollut ja joskus on jääty alkukarsintaankin, muisteli menneitä vuosia silminnähden tyytyväinen mestari.\n– Arpapeliä tämä osittain on, mutta tarvitaan siinä taitoakin, kuvaili tämänkertaista kisaa vaatimattomasti lautalla 17 pilkkinyt Kurttila.\nToiveena oli ollut alavirran päätylautta. Kolmen tunnin session päätteeksi voitto tuli kuitenkin 519 gramman saaliilla.\nSillä lautalla 25 pilkki Pudasjärven Usko Kokko, joka otti MM-hopeaa 499 gramman saaliilla. Kisojen 17-vuotisen historian aikana vain yhdet pilikit väliin jättäneelle Kokolle sijoituksensa oli tähänastisista paras. Aiemmat ovat olleet 5-6 paikkeilla.\nKarsinnan, välierän ja pikkufinaalin kautta loppukilpailuun päässeen mielestä tämän kesän kisat olivat kauttaaltaan vähäkalaiset. Loppukilpailussa yhdeksän kalaa nousi lautalle Valio-pilkin päässä olleilla isoilla madoilla.\nPronssille tuli tällä kertaa lautalta 23 Lapin Ahven Teamin Marianne Viinikainen 335 gramman saaliillaan. Hänet palkittiin myös koko kilpailun suurimmasta kalasta.\nAhti ei antanut antimiaan helpolla koko viikolla. Kokon mukaan vaikea se on pilkkiä, kun ei ole lautan alla kalaa.\nVoittajakolmikon jälkeen sijoitukset ratkottiin grammapelillä. Pari sijaa jouduttiin arpomaan. Ilman saalista ei finalisteista kuitenkaan jäänyt kukaan – kuten tapahtui monessa alkukarsinnassa.\nParhaimmillaan eräkohtaiset yhteissaalit nousivat yli viiteen kiloon – huonoimmat jäivät alle kilon.\nPudasjärven pilkkimiehet ja -naiset menestyivät kotikentällään tälläkin kertaa mainiosti Kokon lisäksi 18 parhaan joukossa palkintoja kävi pokkaamassa seitsemän finalistia, joista kolme naisia.\nJoukkuekilpailussa kolmannen sijan otti paikalliset Mestarit, Hannu Kellolampi (yksilökilpailun 4.), Vesa Teivaanmäki (6.) ja välierissä karsiutunut Katja Siekkinen.\nMestaruuden otti Voimalohi: Ismo Karhunen (22.), Vesa Rahikkala (11.) ja viime vuoden mestari Elisa Juurikka (13.).\nKesäpilkin 2020 MM-mitalistit: 1. Pekka Kurttila, Usko Kokko ja Marianne Viinikainen, joka sai myös suurimman kalan palkinnon. Palkintoja jakamassa kilpailun johtaja Kirsi Hanhela, koronavapaat onnittelut antoi sihteeri Marko Koivula.\nPoikkeusolot leimasivat tämän vuotisia kisoja. Päälle päin se näkyi niin kilpailijoiden turvavarusteissa kuin osanottajamäärissäkin.\nJärjestäjien mukaan Koronan pelossa kilpailut oli jättänyt väliin suuri joukko Etelä-Suomen kesäpilikkijöitä, jotka on nähty Pudasjärvellä joka vuosi.\nVanhoja tuttuja kaipailivat niin kanssakilpailijat kuin järjestäjätkin:\n– Ei tämä tunnu enää samalta kuin ennen, kaipailtiin lupsakoita kuopiolaisia kioskiteltallakin.\nPoikkeusolot tai ehkä pikemminkin kesän poikkeukselliset sääolot näkyivät myös yleisömäärissä. Vettä tuli taivaalta epätasaiseen tahtiin koko viikon, mutta onneksi ei enää sunnuntain loppukilpailussa.\nEräiden arvioiden mukaan yleisöä verotti kuitenkin enemmän Pudasjärvellä meneillään oleva kiivain hillasesonki.\nMM-tunnelmiin kuitenkin päästiin, mutta kansallislauluja ei soitettu. Ruotsalaiset olivat poissa, mutta kisoihin kansainvälistä väriä toi tällä kertaa ensikertalainen Saksasta. Mathias Vogt pilkki itsensä välieriin, mutta siihenpä kalansaanti loppui.\nJoukkuekilpailu: 1. Voimalohi; Vesa Rahikkala, Ismo Karhunen, Elisa Juurikka. 2. Matkaajat; Aimo ja Kirsti Mansikkamäki, Arto Kääriäinen. 3. Mestarit; Hannu Kellolampi, Vesa Teivaanmäki, Katja Siekkinen.\nKesäpilkin MM 2020 tulokset, finaali:\n1) Pekka Kurttila, MuViKa, 519 g\n2) Usko Kokko, Pudasjärvi, 449\n3) Marianne Viinikainen, Lapin AhvenTeam, 335\n4) Hannu Kellolampi, Mestarit, 320\n5) Ahti Kokko, MuVika, 249\n6) Vesa Teivaanmäki, Mestarit, 249\n7) Seppo Huttu, Rak.palvelu Ilkka Tolonen, 239\n8) Arto Kääriäinen, Laukaan Ahvenpojat, 223\n9) Juha Kangas, Kala-Taival, 223\n10) Mauri Sydänmetsä, Lapin AhvenTeam, 171\n11) Vesa Rahikkala, Voimalohi, 167\n12) Kirsti Kangas, Kala-taival, 132\n13) Elisa Juurikka, Voimalohi, 105\n14) Pekka Hahtonen, MuVika, 102\n15) Jukka Valkola, K-rauta Pudasjärvi, 100\n16) Katri Lehmikangas, Teollisuusliitto, 95\n17) Alli Halkola, Pudasjärvi, 78\n18) Mari Ritola, Pudasjärven kaupunki, 76\n19) Petri Forsblom, Kuhmon Kalamiehet, 72\n20) Aimo Mansikkamäki, Itä-Päijänteen kalakaverit, 70\n21) Heikki Järvenpää, Iin kalamiehet, 65\n22) Ismo Karhunen, Voimalohi, 64\n23) Raili Eskola, Veitsiluodon Kalamiehet, 57\n24) Veikko Ovaska, MEK, 50\n25) Martti Knuutinen, MuViKa, 40\nKalaa finaalissa yhteensä 4250 g